Foto: MUP Srbije / Privatna arhiva\nPrema nezvaničnim saznanjima “Blica”, nekoliko osoba koje su, kako se ispostavilo švercovale drogu, pokušalo je iz Crne Gore da uđe u Srbiju kroz šumu u području graničnog prelaza Jabuka.\nNa samoj granici sačekala ih je i zaustavila patrola policije koja je nastojala da ih legitimiše i proveri šta se nalazi u kolicima koja su gurali kroz šumu.\nMeđutim, krijumčari su se oglušili o zahtev policije i dali u beg kroz noć i vratili se u teritoriju Crne Gore.\nPretresom kolica pronađena je 31 kilogram droge, a za licima koji su pokušali da je prenesu u Srbiju se traga.\nViše od 50 kilograma marihuane zaplenjeno je na GP Horgoš, osumnjičeni uhapšeni


Najveće neslaganje u vrhu BiH - odnos prema NATO-u\nRTV\t08.03.2019 13:34\nPredsednici SDA, HDZ-a BiH i SNSD-a Bakir Izetbegović, Dragan Čović i Milorad Dodik održali su danas sastanak o formiranju vlasti na državnom nivou, nakon koga su poručili da će stranke raditi na definisanju principa koji će zadovoljiti sve.\nPredsednik SNSD-a Milorad Dodik rekao je da je važno da do kraja meseca dođe do imenovanja Saveta ministara BiH, kao i da je to važan korak u smislu evropskog puta BiH, prenosi sarajevski Klix.\nKako je rekao, konsenzus koji postoji u vezi s EU putem nije upitan, kao ni konsenzus u vezi sa mehanizmom koordinacije.\n"Nema spora o tome da bi predsedavajući trebalo da bude iz reda Srba. Došlo je do zastoja jer je to trenutak gde se postavilo pitanje MAP-a. RS je jednostavno rekla da ljudi iz RS-a treba da se bore za vojnu neutralnost. Isto tako je činjenica da ljudi u FBiH misle da bi se trebali kretati ka NATO-u", rekao je Dodik.\nPrema njegovim rečima, racionalno treba shvatiti da pitanje NATO-a neće nestati, već da će ostati za razgovore između političkih partnera, kao i da prethodno uslovljavanje nije racionalno.\nOn je dodao i da postoji saglasnost i u Predsedništvu BiH čijom će voljom "BiH potpisati sporazum o jeftinijem romingu", kazao je Dodik i dodao da će politički partneri raditi na principima zakonitosti i reformi.\nPredsednik SDA Bakir Izetbegović kazao je da danas nije bilo govora o inicijativi SDA za promenu imena Republike Srpske i da je o tome razgovarao na prošlom sastanku s Dodikom, kao i da lideri danas nisu uspeli da reše problem vezan za MAP.\nPrema rečima Izetbegovića RS ima pravo na svoj stav, ali da ga treba artikulisati na državnom nivou, dodajući da BiH ima zakone i da se oni mogu promeniti, ali da entitet ne može komandovati državi.\n"Pokušaćemo da stavimo na papir stvari koji će zadovoljiti sve tri strane. Na nama je da to pokušamo. Kada kažem vladavina zakona, onda mislim na poštovanje svih zakona pa i Zakona o odbrani BiH", rekao je Izetbegović.


Indija: Uhapšena prva osoba zbog nedavnih poziva na genocid nad muslimanima\nHinduistički lideri su sredinom decembra u više navrata na javnim skupovima u Haridwaru i New Delhiju pozivali na genocid nad muslimanima.\nPo preporuci Vrhovnog suda Indije, policija u pokrajini Uttarakhand saopćila je da je uhapsila Jitendra Narayana Tyagija koji se ranije zvao Wasim Rizvi i koji tvrdi da je prešao sa islama na hinduizam.\nTo je prvo hapšenje izvršeno u okviru istrage o nedavnim pozivima hinduističkih vjerskih vođa na genocid nad muslimanima u Indiji.\nHinduistički lideri su sredinom decembra u više navrata na javnim skupovima u gradu Haridwaru pozivali na genocid nad muslimanima.\nUporedo s tim, tih dana su hinduistički lideri i na skupu u New Delhiju poručili da se zaklinju da će ubijati i umirati da bi Indiju učinili hinduističkom zemljom.\nTakve poruke su izazvale burne kritike domaće i međunarodne javnosti.


Ministar: Energetika i Luka Bar Crnu Goru mogu da učine bogatom - Svet - Dnevni list Danas\nPočetna » Svet » Ministar: Energetika i Luka Bar Crnu Goru mogu da učine bogatom\nMinistar: Energetika i Luka Bar Crnu Goru mogu da učine bogatom\nB. P.25.08.2021. 15:33\nEnergetika, odnosno projekat s bušotinama nafte u crnogorskom primorju uz Luku Bar, najveći su potencijal za razvoj Crne Gore. Kada je u pitanju projekat izgradnje auto puta Bar Boljare očekuje se da građevinski radovi budu završeni do 30. novembra ove godine, a teško je reći kada će građani moći da se voze autom putem.\nOvo je saopšteno na današnjem radnom doručku za novinare koje je organizovalo Ministarstvo za kapitalne investicije Crne Gore. Na sastanku je govorio resorni ministar Mladen Bojanić sa saradnicima, državnim sekretarom Markom Perunovićem i Zoranom Radunovićem.\n„Preliminarni rezultati o potencijalima ležišta nafte prilikom istražnog bušenja u crnogorskom podmorju, koje obavlja konzorcijum kompanija Eni i Novatek, mogli bi biti poznati krajem septembra“, rekao je državni sekretar za energetiku i rudarstvo u Ministarstvu kapitalnih investicija Marko Perunović.\nOn je kazao da konzorcijum kompanija Eni i Novatek, koje su u martu počele prvo istražno bušenje nafte u crnogorskom podmorju u moru između Bara i Ulcinja, napreduje dobro u tom poslu.\n“Trenutno je izbušeno 4,7 hiljada metara. Zaštitna kolona je stavljena do 4,3 hiljade metara, jer je bilo malo problema za prolaz do totalne dubine od 4,7 hiljada metara, tako da je ona cementirana“, kazao je Perunović.\nSaopštio je i da će se potom ući u pretposlednju fazu istražnog bušenja, koja će obuhvatiti interval bušotine između 4,7 hiljada do šest hiljada metara, gde se otpriike očekuje ulaz u zonu karbonata koji bi trebalo da budu crnogorsko ležište od kojeg se dosta očekuje.\n„Ono što bi trebalo da bude sledeći deo procedure jeste da u to ležište uđemo u toku narednih 20 dana do mesec, tako da bismo negde krajem septembra imali neke preliminarne rezultate kako izgleda to naše ležište i koji je njegov potencijal“, rekao je Perunović.\nUkoliko bi se ispostavilo da je pozitivan nalaz, naredna faza bi bila razrada ležišta u trajanju od dve do tri godine i početak proizvodnje koji bi, u nekom pozitivnom scenariju, mogao da bude u toku 2024. godine, ako bi sve išlo prema proceduri.\nGovoreći o aktuelnim projektima u oblasti energetike Perunović je naveo i aktivnosti koje se tiču rudnika Brskovo koji bi kao projekat mogao da preporodi sever države i crnogorsku ekonomiju, jer se prema projektu u tom rudniku planira zapošljavanje između 500 i 700 ljudi na period od 15 do 18 godina, u zavisnosti od faze radova.\nZa crnogorsku energetiku, prema rečima Perunovića, značajan je i projekat koji realizuje Elektroprivreda Crne Gore kada je u pitanju TE Pljevlja, podsetivši da je taj energetski objekat potrošio dozvoljenih 20 hiljada radnih sati, te je Energetska zajednica otvorila slučaj protiv Crne Gore zbog kršenja ugovora.\n„Sada smo u fazi da tražimo rešenje koje mora da obuhvati ekološku rekonstrukciju koja će koštati otprilike 15 miliona evra više od projektovanih 54 miliona. Pitanje je šta da radimo posle toga, odnosno koliko će biti isplativo da radimo tu rekonstrukciju“, rekao je Perunović.\nKada je u pitanju stanje u saobraćaju i pomorstvu državni sekerar Zoran Radunović je rekao da imaju planove za razvoj, posebno za Luku Bar koja ne može samostalno da funkcioniše.\n„Pored toga, trenutno smo u pregovorima da jedna strana kompanija dođe i u okviru Slobodne zone Luke Bar investira 35 do 45 miliona dolara, iskljlučivo u proizvodne programe i pogone. To se odnosi na zakup zemljišta i investicije“, kazao je Radunović.\nKada je reč o stanju u vazdušnom saobraćaju, Radunović je rekao da prate rad nove nacionalne avio-kompanije Er Montenegro, za koju je bilo značajno što je krenula sa letovima zbog realizacije turističke sezone.\n„Očekujemo da ćemo organizaciono, strukturno i kadrovski, unaprediti tu kompaniju“, poručio je Radunović.\nOn je naveo i da su u sektoru saobraćaja i pomorstva zatekli zapušteno i haotično stanje, što je u nastavku rezltiralo i stečajem Montenegro Erlajnsa , da su železnička preduzeća kojih ima četiri najveći poreski dužnici i da je infratstruktura u lošem stanju. U železničku infrastrukturu uloženo je oko 150 miliona evra ali i dalje ima sporih vožnji i zaustavljanja.\nMinistar Mladen Bojanić podsetio je na najznačajnije aktivnosti tog Vladinog resora od kada je formiran i dodao da je obim posla bio ogroman, ali da su morali prvo da se bave hitnim rešenjima, odnosno „gašenjem požara“.\n„Crna Gora može da bude veoma ekonomski bogata zemlja ukoliko ostvarimo neki od projekata iz energetike i ukoliko Luku Bar, zajedno sa zaleđem i putnim i željezničkom infrastrutukrom, stavimo u punu funkciju“, smatra Bojanić.\nNa pitanje koliko je Er Montenegro dosad koštao državu, Bojanić je odgovorio da je osnivački kapital 30 miliona evra, da je do sada uplaćeno 26 miliona i da ostalo još četiri miliona da Vlada kao osnivač uplati toj kompaniji.\nCrna GoraEnergetikaLuka BarPodgorica


FORMULA 1, OSTALI SPORTOVI 23/06/2018\nVN FRANCUSKE: Hamiltonu pol pozicija, Fetel treći!\nVozač Mercedesa Luis Hamilton startovaće sa “pol” pozicije na trci za Veliku nagradu Francuske, pošto je u kvalifikacijama ostvario najbolje vreme. Hamilton je najbrži krug izvezao minut i 30,029 sekundi, što mu je 75. “pol”…\nOSTALI SPORTOVI, OSTALO 19/06/2018\nIZ KOG RAZLOGA SU GOTOVO SVI „POBEDI KAZINO NA RULETU“ SISTEMI PREVARE?\nBez razlike, sve priče oko toga da je neko uspeo da osvoji veliki iznos novca u kazinu i da je pobedio igrajući neku od kazino igara, će izazvati veliko interesovanje velikog broja ljudi. Još veće…\nODBOJKA, OSTALI SPORTOVI 13/06/2018\nAMERIKANKE NA KOLENIMA: Odbojkašice Srbije spektakularnom pobedom obezbedile plasman na završni turnir!\nŽenska odbojkaška reprezentacija Srbije obezbedila je plasman na finalni turnir Lige nacija u Nanđingu. Odbojkašice su u Santa Feu pobedile selekciju SAD sa 3-1 (30:28, 23:25, 25:20, 25:18) u utakmici prvog kola petog vikenda. Srbija…\nOSTALI SPORTOVI, OSTALO 12/06/2018\nNEPRIKOSNOVENI VLADARI PLANETE: Basketaši Srbije ponovo šampioni sveta!\nReprezentacija Srbije u basketu 3×3 odbranila je titulu šampiona sveta na šampionatu u Manili, pošto je u finalu pobedila Holandiju 16:13. U reprizi prošlogodišnjeg finala iz Nanta, Srbija je ponovo savladala velikog rivala i četvrti…\nOSTALI SPORTOVI, VATERPOLO 12/06/2018\nŠOŠTAR: Godinama smo trn u oku, žele da potpuno ugase Partizan!\nPredsednik VK Partizan Aleksandar Šoštar rekao je da se radi na tome da se potpuno ugasi taj vaterpolo klub, koji je godinama “trn u oku”. Opština Voždovac je dodelila Vaterpolo savezu Srbije besplatne termine na…\nBASKETAŠI BRANE SVETSKU TITULU: Majstorović trojkom doneo finale Srbiji!\nReprezentacija Srbije u basketu 3×3 imaće priliku da brani svetsku titulu, pošto se plasirala u finale turnira u Manili dramatičnom pobedom nad Poljskom 21:19. Srbija je skoro ceo meč imala zaostatak i do šest poena,…\nFORMULA 1, OSTALI SPORTOVI 10/06/2018\nNEMAC ISPRED SVIH: Fetel pobedio u Kanadi i pretekao Hamiltona u generalnom plasmanu!\nVozač Ferarija Sebastijan Fetel pobedio je danas u trci Formule 1 za Veliku nagradu Kanade u Montrealu i preuzeo vodjstvo u generalnom plasmanu. Fetel je ostvario 50. pobedu u karijeri, a treću u sezoni. On…\nOSTALI SPORTOVI, RUKOMET 10/06/2018\nORLOVI VISOKO LETE: Rukometaši Srbije razbili Portugaliju i došli na korak od plasmana na SP!\nRukometaši Srbije pobedili su Portugal u prvoj utakmici baraža za odlazak na Svetsko prvenstvo sa 28:21 u niškom “Čairu”. Rukometaši su u Nišu ostvarili drugu pobedu ove sezone posle trijumfa nad Islandom na Evropskom prvenstvu…\nOSTALI SPORTOVI, OSTALO 10/06/2018\nCRNO-BELA DOMINACIJA: Partizan rušio sve pred sobom i osvojio titulu u olimpijskoj kategoriji ragbija!\nPartizan je šampion Srbije i u ragbiju 7. Posle titule u ragbiju 15, crno-beli su osigurali trofej i u olimpijskoj kategoriji ragbija. Ragbisti Partizana su do šampionske titule stigli tako što su bili najbolji na…\nODBOJKA, OSTALI SPORTOVI 09/06/2018\nODBOJKAŠI KRUNISALI SJAJAN SPORTSKI DAN: Srbija deklasirala Južnu Koreju za petu uzastopnu pobedu!\nOdbojkaška reprezentacija Srbije pobedila je u Francuskoj selekciju Južne Koreje sa 3:0 (25:16, 25:23, 25:19) u drugom kolu trećeg vikenda Lige nacija. Izabranicima Nikole Grbića ovo je šesta pobeda u premijernom izdanju Lige nacija i…


Grad Sarajevo i ove godine među dobitnicima Zlatne turističke ruže | Grad Sarajevo\nGradonačelnik Alija Behmen u ime Grada Sarajeva primio je Zlatnu turističku ružu za 2010. godinu, na manifestaciji večeras održanoj u Brčkom povodom obilježavanja Svjetskog dana turizma. Pored Sarajeva, Grad Banja Luka i cjelokupno područje Tuzlanskog kantona ovogodišnji su prvaci turizma. Čestitajući autoru ovog projekta Zlatku Prlendi, gradonačelnik Behmen je zahvalio i kazao da su turistički djelatnici grada Sarajeva zaslužili ovo priznanje.\n„Prije četiri godine, američka internet stranica Smarter Trevel uvrstila je Sarajevo među 10 evropskih gradova koje treba svakako posjetiti. Prestižni dnevnik „Vašington Post“ proglasio ga je izuzetno gostoljubivim gradom, a prema najpoznatijem svjetskom vodiču „Lonely Planet“ (Lonli Planet) – Sarajevo je 43. najbolji grad na svijetu, a iza njega su Dubrovnik, Ljubljana, Zagreb, Beograd… U novembru prošle godine, već spomenuti vodič „Lonli Planet“, Sarajevo svrstava među 10 top gradova na svijetu koje treba posjetiti! Uz ove pohvale koje stižu iz svijeta, priznanje Zlatna turistička ruža, koje dobivamo već godinama od domaćih turističkih djelatnika i znalaca, pokazuje da grad Sarajevo uistinu postaje važna turistička destinacija, koja bilježi sve veći broj dolazaka, ali i zadržavanja turista sa svih kontinenata“, kazao je tom prilikom gradonačelnik Behmen.\nInače, u 15 kategorija dodijeljeno je 58 priznanja najuspješnijim i najboljim turističkim djelatnicima te turističkim i ugostiteljskim objektima. U kategoriji – Priznanje jedinici lokalne uprave, priznanje je dobila sarajevska Općina Centar, dok je Ibrahim Hadžibajrić, načelnik sarajevske Općine Stari Grad, dobio Zlatnu ružu za postignute rezultate u razvoju turizma na području svoje lokalne zajednice.


"AUTOPREVOZ - BUS" Mostar - preduzeće za teretni i putnički saobraćaj - osnovan je 1945.godine.Od 1981.godine ˝AUTOPREVOZ – putnički saobraćaj˝ posluje kao samostalan subjekat unutar SOUR ˝AUTOPREVOZ – MOSTAR˝ sa osnovnom djelatnošću prevoza putnika na prigradskim,gradskim,međugradskim i međunarodnim linijama.\nNeposredno pred agresiju 1992.godine naša respektabilna kompanija posjedovala je 200 kvalitetnih autobusa sa 700 radnika u našim poslovnicama u Mostaru,Nevesinju,Lištici, Jablanici.\nAgresijom na Bosnu i Hercegovinu skoro sva imovina ovog preduzeća je opljačkana i uništena.Procjenjena šteta je oko 18 miliona KM ili 9,2 miliona eura. Na osnovu odluke opštine Mostar,početkom 1994.godine preduzeće je nastavilo obavljati prevoz putnika sa jednim autobusom kog smo vlastitim trudom uspjeli osposobiti. Nakon ovih početnih koraka dobili smo pomoć od Evropske Unije - biro u Mostaru gdje nam je njihov predstavnik gospodin Hans Košnik i preduzeće ˝CENTROTRANS BUS˝ Sarajevo pomogli u obnovi voznog parka za gradski saobraćaj.\nOd tog momenta radimo sa još više elana,vlastitim sredstvima i trudom obnavljamo uništena postrojenja autoprevoz auto-baza na Bišću polju, autoprevoz autobusna stanica Mostar, Autoprevoz vozni park preduzeća.\n2002.godine preduzeće je privatizovano.Trenutno pružamo usluge prevoza putnika u prigradskom,gradskom,kantonalnom,federalnom i međunarodnom saobraćaju kao i sve vrste vanrednih vožnji (turistička putovanja,izleti,ekskurzije i sl....)\nKategorija Posla: Transport putnika\nTelefon: +387 36 551 900\nMobilni: +387 36 551 900\nKontakt osoba: Direktor\nUlica: Trg Ivana Krndelja, br.4, Mostar\n20/12/2014 - 03:13


Spasioci delili slatkiše na stazi: Prvog dana nove 2016. godine spasioci Gorske službe spasavanja Srbije ponovo su priredili iznenađenje za najmlađe goste ski centra Kopaonik.\nSa kapama Deda Mraza, malenim skijašima, ali i onim malo starijim, spasioci su delili slatkiše na stazi. Spasioci su iskoristili ovu priliku da im skrenu pažnju na to kako da zaštite sebe i druge učesnike na skijaškoj stazi, kao i da požele novu godinu svim posetiocima JP “Skijališta Srbije”.\nOvom prilikom želimo da se zahvalimo i našim partnerima koji kroz donacije podržavaju rad Gorske službe spasavanja Srbije.\nMeđunarodni standardi kojima se rukovodi GSS Srbije: www.alpine-rescue.org


Izvor: RTS, 25.Nov.2020, 00:58\n"Sada su, kako bi pravili veliku priču, kao i oko one laži da sam im pretio scenarijem Nagorno-Karabaha, >> Pročitaj celu vest na sajtu RTS << iako su odlično razumeli šta sam hteo da kažem, rekli da je Vučić nepoželjan na Kosovu", kazao je predsednik Srbije.\n"Mi smo im rekli da je to apsolutno neprimereno u ovom trenutku, ali, da ako to hoće, ja ću da idem prvo na sever, a za sedam dana ću ići da kopam u okolini Đakovice. Pošto su oni nama uputili dopis, mi smo njima uputili dopis", rekao je Vučić.\nKaže da je potom postignut dogovor sa Evropljanima da niko nigde ne ide, kao i da se o tome ne govori u javnosti, koji su Albanci pogazili.\n"Onda su ljudi iz Evrope zvali i rekli da se dogovorimo, da se sve slegne, da niko nigde ne ide, ali smo se dogovorili da se o tome ne govori u javnosti, da se ne bi uznemirila srpska javnost, albanska javnost. Mi smo rekli da nema problema, nemamo šta da krijemo, samo želimo da ono što smo dali mogućnost drugima da i mi imamo to pravo. A onda su oni izašli u javnost kako su mnogo jaki i pametni pošto su mi zabranili ulazak", kazao je Vučić.\nNijedan zločin ne sme da ostane nekažnjen i sakrivenTome se, dodaje, najviše raduju u Srbiji upravo oni koji ga optužuju da je izdajnik.\nZakon mora da bude isti za sveVučić je istakao da su ljudi koji kritikuju ponašanje tokom sahrane patrijarha Irineja zaboravili da su mnogo gore od toga sebi oprostili, podsećajući da su pozivali na demonstracije, bez maski, kao i na kršenje policijskog časa.\nVučić je to rekao upitan kako vidi kritike dela opozicije na sveštenstvo i ponašanje tokom sahrane patrijarha Irineja, te poziv Zagorki Dolovac da reaguje zbog toga što nisu nosili maske, dok je jedan sindikat tužio direktore škola jer su insistirali na nošenju masku, te kako građani da se snađu u tako kontradikotrnim porukama.\nŠto se tiče zahteva državnom tužiocu, kaže, svako ima legitimno pravo da podnosi šta hoće.\n"Ali, postavlja se pitanje da li je to moralno? Ili ste zaboravili da ste mnogo gore od toga sebi oprostili. Trudio sam se i na sahrani patrijarha da nosim masku, iako mi nije uvek jednostavno, jer sam želeo da tim primerom pokažem kako to treba raditi radi zaštite pre svega drugih", objasnio je on.\nVučić je kazao da je simptomatično da o tome govore oni koji su zauzimali skupštinu Srbije, tukli policajce, okupljali se bez maski, a upozoravani su danima da to ne rade, ali su govorili da korona nije bolest, da ih vakcine ne interesuju, te da ih pozivamo što se plašimo njihovih fantastičnih demonstracija.\n"Kršili su policijski čas, svesno zakon ove zemlje. Danas nam sole pamet kako je trebalo da se ponašamo sve onako kako oni nisu pre mesec ili dva. Zakon mora da bude isti za sve. Tužioci svoj posao znaju, neka rade što hoće", poručio je Vučić.\nUpitan za policijski sindikat koji je tužio 300 direktora osnovnih i srednjih škola jer su tražili od učenika da nose maske, Vučić je istakao da je bio šokiran kada je video da je neko podneo tužbe protiv direktora koji poštuju propisane mere.\n"Molim dirketore da nastave da poštuju mere. Time čuvamo decu, ali pre svega njihove roditelje, deke i bake", ukazao je on.\nNaglasio je da mu se sve to čini kao neslana šala i izrazio uverenje da će nadležni organi obaviti svoj posao.\n"Slušali ste u pojedinim medijima danima ‘zatvarajte lokale, kafiće, restorane‘, a kada smo doneli odluku da se skrati radno vreme do 18 časova, tog dana su kao mečku vodali neke iz udruženja ugostitelja da objasne kakvi smo mi zlikovci i kako mrzimo ugostitelje. Međutim građani nisu ludi, već su mnogo pametniji i razumeju šta su radili", kazao je Vučić i poručio tim kritičarima da se "dogovore šta hoće".\n"Vreme lopovluka je nepovratno otišlo" Predsednik Vučić izjavio je da je SNS tokom poslednje predizborne kampanje platila svaki sekund i porez za izborne spotove, dok su pojedini predstavnici opozicije, govoreći da poziv na bojkot nije politički spot, izbegli plaćanje.\nVučić je tako odgovorio na pitanje medija da prokomentariše pisanje CINS-a da su spotovi o bojkotu izbora bili plaćeni sa privatnog računa jedne nezavisne novinarke, te dodao da je to skandal neviđenih razmera.\n"Da bi ljudi razumeli... Zamislite spot u kojem kažete - jedini glas protiv Vučića je ako ne glasaš, bojkot. I vi za to kažete to nije politički spot, da ne biste naplaćivali političku cenu za taj spot. I to nije naručila politička stranka koja u tome učestvuje i koja to kasnije pušta na svojoj internet prezentaciji, već to plaća nezavisna produkcija koja pravi filmove o meni...", rekao je Vučić.\nUpitao je zašto je onda SNS za 28 emitovanja platila porez državi, plus samo opozicionim medijima oko 35.000 evra, uz ono što je plaćeno svim ostalim medijima, da bi neko drugi platio 10.000 evra za čak 407 emitovanja.\n"Dodatni problem je njihov način razmišljanja... Za njih je vreme stalo u kriminalnim i lopovskim 2000-tim. Oni bi želeli da se to vreme vrati, to vreme kriminala i lopovluka je nepovratno otišlo, vreme u kojem je moguće da se političke partije na takav način ponašaju i da se na takav način odnose prema građanima", zaključio je Vučić.\nBEOGRAD - Predsjednik Srbije Aleksandar Vučić rekao je da je zatražio ulazak na teritoriju Kosova i Metohije nakon što je ministar spoljnih poslova samoproglašenog Kosova Meljiza Haradinaj Stubla tražila da dođe u Rašku.


Atlantic Grupa sa Saponijom i Kanditom potpisala ugovor vredan preko 14 miliona evra - Advertiser Serbia\nS ovim u veziAtlantic GrupabrendoviDajana MrčelaDISTRIBUCIJAKanditkompanijeRegionSaponiaSrećko Nakić\nSaponia i Kandit su distribuciju svojih brendova za tržišta Srbije i Slovenije od iduće godine poverili vodećem regionalnom distributeru\nKrajem godine vodeći regionalni proizvođač deterdženata Saponia i konditorska industrija Kandit, potpisali su sa Atlantic Grupom ugovor kojim se obezbeđuje rast poslovanja u 2020. Obe kompanije su distribuciju svojih brendova za tržišta Srbije i Slovenije od početka januara iduće godine poverile Atlantic Grupi, kao vodećem regionalnom distributeru roba široke potrošnje. Ovaj ugovor označava početak saradnje tri renomirane kompanije, a očekivani promet na godišnjem nivou iznosi više od 14 miliona evra.\n„U želji da napravimo dodatni iskorak sa našim brendovima, približavajući ih još više potrošačima, odlučili smo se za pouzdanog partnera s dokazanim rezultatima. Sigurni smo da će vrednost Atlantic-ove distribucije, uz nastavak svake potrebne podrške našeg sistema Saponijinim i Kanditovim brendovima, omogućiti očekivani iskorak u Sloveniji i Srbiji, gde lansiramo naše partnerstvo”, komentarisala je saradnju Predsednica Uprave Saponije Dajana Mrčela.\n„Srbija i Slovenija za nas su dva izuzetno važna tržišta, a u organizaciji distribucije nose i pridev strateška. Uvođenjem Kanditove Rum pločice, Faksa, Ornela i drugih jakih regionalnih lidera iz Saponije u portfolio Atlanticove distribucije dodatno jačamo našu ponudu na ovim tržištima, gde smo već snažno prisutni sa asortimanom uglednih svetskih kompanija kao što su Red Bull, Ferrero, Unilever ili Rauch, kao i sopstvenim brendovima koji predvode u svojim kategorijama poput Grandkafe, Barcaffe-a, Argete, Cedevite ili Smokija”, rekao je potpredsednik Atlantic Grupe za Distribuciju Srećko Nakić.\nAtlantic Grupa gotovo tri decenije razvija distributivno poslovanje u skladu sa najboljim svetskim praksama u industriji i potrebama lokalnih tržišta i kompanija. Partnerstvo sa Saponijom i Kanditom, nakon odličnih rezultata ostvarenih širenjem distributivno gportfolia u regionu u 2018. godini, još jednom potvrđuje kontinuirani fokus na razvoj distribucije kao važne poluge razvoja ukupnog poslovanja.\nSaponia i Kandit svoju odličnu poziciju na tržištu zahvaljuju kontinuiranim ulaganjima u razvoj brendova, ali i dugogodišnjoj tradiciji. Saponia sa 125 i Kandit sa 100 godina tradicije predstavljaju važne stubove unutar svojih industrijskih grana u Hrvatskoj i kontinuirano se potvrđuju i na tržištima regiona. Sa Atlantic-ovom distribucijom sada očekuju i dodatni rast zastupljenosti i prometa u Srbiji i Sloveniji.\n[POGLED SA VRHA 2019/20] NATAŠA TRSLIĆ ŠTAMBAK, Grayling: „Protekla godina za Grayling je obeležena unapređenjem i jačanjem odnosa – i unutar tima i sa našim dugogodišnjim klijentima“\nSedmični pregled gledanosti televizije od 9. do 15. decembra 2019


Mišel: Belgija će nastaviti sa deportovanjem Sudanaca\nIzvor: Blic, 10.Feb.2018, 01:13\n- Belgija će nastaviti sa deportovanjem sudanskih migranata koji nemaju dokumente, nakon što je belgijska agencija za izbeglice saopštila da ne postoji dovoljno dokaza da će Sudanci u svojoj zemlji biti izloženi torturi - izjavio je premijer Belgije Šarl Mišel.\nOn je rekao da su postojale "ozbiljne sumnje" u optužbe sudanskih migranata o torturi koja ih čeka po povratku u Sudan.\n- Deportovanja Sudanaca biće nastavljena nakon verifikovanja toga da je ispoštovan >> Pročitaj celu vest na sajtu Blic << član tri Evropske konvencije o ljudskim pravima i da povratnici nisu izloženi nehumanom i degradirajućem tretmanu po povratku u Sudan - rekao je Mišel.\nIz kancelarije Generalnog komesara za izbeglice i osobe bez države u Belgiji (CGRA) ranije danas je poslat izveštaj, u kojem se zaključuje da ne postoje dokazi o bilo kakvoj torturi.\nOčekuje se da će belgijski parlament raspravljati o izveštaju CGRA, preneo je "Sputnjik".\nDeportacija je postala problematično pitanje u belgijskoj koalicionoj Vladi, na čelu koje se nalazi Mišel, koji je član centralno-desničarskog Pokreta za reforme.\nBelgijski ministar za azil i migracije Teo Franken, koji je član desničarske NVA stranke, odobrio je povratak nekoliko Sudanaca i angažovao sudanske zvaničnike da pomognu u identifikovanju državljana Sudana koji borave u Belgiji.


Oslobođeni bivši pripadnici JSO za pobunu 2001. godine | Insajder\nVeće sastavljeno od sudija Siniše Petrovića i Dragomira Gerasimovića i sutkinje Svetlane Aleksić, jednoglasno je donelo odluku da oslobodi optužene.\nKao argumente, kako javlja reporter Insajdera, sudsko veće je navelo pisane dokaze, kao što su stenogrami 61. i 62. sednice Vlade na kojima su više puta upotrebljeni izrazi „protest“, a ne „oružana pobuna“.\n„Nije bilo nikakve reakcije tadašnje vrhovne državne vlasti. Nakon događaja pokojni premijer je sa maloletnim sinom došao na krsnu slavu Jedinice, a ministar policije je dodelio odlikovanja komandantu JSO i drugim pripadnicima. Službe nisu podigle gotovost, takođe, šef nadležne službe (Državne bezbednosti) je otišao na odmor u to vreme“, obrazložio je sudija Gerasimović.\nSudsko veće se pozvalo i na analizu reakcije građana i javnosti, pregleda video materijala, na osnovu koje se može zaključiti da nije bilo ugrožavanja sigurnosti.\nU skladu s ovim pisanim dokazima, Sudsko veće je odbacilo svedočenja svedoka saradnika Dejana Milenkovića Bagzija, Ljubiše Buhe Čumeta i Dušana Krsmanoivća, pripadnika , jer, kako se navodi, nisu bila u saglasnosti s pisanim dokazima.\n„Kako se ponašala Turska“\nPredsedavajući sudskog veća Dragomir Gerasimović je, obrazlažući oslobađajuću presudu, poručio da je oslobađajuća presuda doneta posle detaljnog uvida u materijalne dokaze i iskaze svedoka na osnovu kojih je zaključeno da nije reč o pobuni, već o protestu.\nNaveo je i da su svedočenja Čedomira Jovanovića i bivšeg ministra Dušana Mihajlovića bila u suprotnosti s dokazima i da su u pitanju "naknadna sećanja".\n"Da nije bilo oružane pobune u tome govori u prilog kako se ponašala država Turska u takvoj situaciji, ovde su takve rekacije izostale", poručio je sudija.\nOvo je prvostepena presuda i sve stranke u ovom postupku imaju pravo žalbe Apelacionom sudu, u ovom slučaju, u roku od 30 dana.\nPodsetimo, ovo suđenje obeležila je i odluka predsednika suda da jednog od člana veća sudiju Alesandra Trešnjeva vrati iz specijalnog odeljenja u redovno krivično odeljenje.\nIako se tada spekulisalo da će zbog takve odluke suđenje krenuti ispočetka, to se nije dogodilo pa je prvostepena presuda, 17 godina od samog događaja, izrečena danas.


U nacrtu budžeta glavnog grada za sledeću godinu predviđen novac za žičaru na Kalemegdanu.\nBeogradska vlast nije odustala od izgradnje žičare na Kalemegdanu, iako je taj projekat zaustavljen oštrim reakcijama stručne i šire javnosti, a zatim i sudskom odlukom. Da se gondola, koja je ocenjena kao izuzetno štetan ali i zakonski problematičan projekat, ipak planira i dalje, pokazuju stavke u nacrtu budžetu grada za narednu godinu, ali i izmene različitih urbanističkih planskih dokumenata, upozoravaju upućeni.\nOstaje da se vidi da li će aktuelna gradska ali i republička vlast pošto- poto insistirati da se ta gradnja izvede ili se ta mogućnost tek ostavlja otvorenom, kao i da li je u ovom trenutku uopšte i moguća.\nIncijativa Ne davimo Beograd i ranije je upozoravala da se od izgradnje gondole nije odustalo, već da je taj plan samo odložen za neki pogodniji trenutak, na šta ukazuju brojne izmene planskih dokumenata. Kako oni navode, vlast pokušava da gondolu provuče kroz, za javnost slabo vidljive, izmene novog urbanističkog plana Beograda koji je trenutno u izradi, ali i Plan generalne regulacije.\n– Kao sto smo sve vreme i upozoravali, od gondole se nije odustalo već se čeka da prođu izbori kako bi se počelo sa radovima. Sličan slučaj je i sa sečom šume na Košutnjaku i sa drugim štetnim projektima. Za gondolu zaista nema mesta na jednom od najvažnijih kulturno-istorijskih spomenika. Jedini način kako možemo biti sigurni da će se sa ovakvim nasiljem nad urbanizmom Beograda prestati, jeste da smenimo ovu kriminalnu vlast. Ja pozivam ljude da nam u tome pomognu i uključe se jer svi moramo dati svoj doprinos, kaže Radomir Lazović iz te inicijative.\nPodsetimo, pripremni radovi na izgradnji gondole, koji su otpočeli sečom 150 zdravih stabala na Kalemegdanu, zaustavljeni su odlukom Upravnog suda, prema čijoj proceni je gradnja počela bez potrebnih dozvola kao i zakonski neophodne saglasnosti nadležnih institucija na Studiju o proceni zaštite životne sredine.\nIzmene Plana generalne regulacije Beograda trebalo bi da se nađu na uvidu javnosti od 20. decembra, a da li se u njemu nalazi i gondola, za sada nije poznato. Međutim, nedavno objavljena odluka o javnom uvidu već je podigla prašinu u javnosti, a pojedine organizacije tražile su da se odloži, jer jsmatraju nedopustivim da se uvid u tako važan, krovni planski dokument, organizuje tokom praznika, čime se javnost praktično potpuno udaljava od uvida u izmene njime predviđene.\nOriginalni naziv: Vlast ne odustaje od izgradnje gondole


21.08.2020 13:40 Autor: Raport.ba\nČlan Predsjedništva BiH Milorad Dodik izjavio je da su iz Republike Srpske dostavili dokumenta predsjedniku Srbije Aleksandru Vučiću u kojima ukazuju na antidejtonsko ponašanje visokog predstavnika međunarodne zajednice u BiH, te da su i time željeli da pokažu da zapadne zemlje imaju dvostruke aršine kada je riječ o pitanjima Republika Srpska i Kosovo.\nTo je, naglašava Dodik, potpuno obrnuti proces koji je viđen na primjeru Kosova.\nЈedini “papiri” koji su ranije najavljeni iz Banja Luke tiču se izjave Milorada Dodika, na zajedničkoj pres konferenciji u Banjaluci, da je predsejdniku Srbije rekao da se ne može razgovarati o odvajanju Kosova, a da se pritom ne razgovara i o statusu Republike Srpske, odnosno da “ako Kosovo ostaje u Srbiji i Republika Srpska ostaje u BiH”.\nTagovi: Aleksandar Vučić Kosovo međunarodna zajednica Milorad Dodik RS\nDenis Zvizdić: Ne postoji niti jedna država EU koja bi podržala nezavisnost RS-a!\nNa granici Kosova i Srbije sve dramatičnije. Sad su stigli pripadnici KFOR-a, još nije jasno šta se dešava


RTCG - Radio Televizija Crne Gore - Nacionalni javni servis :: Fudbal :: Tumbaković: BiH je bila kvalitetnija\nZADOVOLJAN REZULTATOM 28. 05. 2018. 20:48 >> 20:56 2\nTumbaković: BiH je bila kvalitetnija\nOdigrana je jedna prijateljska, slavljenička utakmica, rekao je selektor fudbalske reprezentacije Crne Gore Ljubiša Tumbaković.\nFudbaleri Crne Gore su večeras u Zenici u prijateljskoj utakmici remizirali sa Bosnom i Hercegovinom, rezultatom 0:0.\n"Cijeli tok utakmice reprezentacija BiH bila je angažovanija i kvalitetnija. Više su željeli. Mi smo postavili igru tako da bez jedne grupe naših igrača nijesmo više ni mogli očekivati. Odigrana je korektna i fer utakmica. Borili smo se i zadovoljni smo rezultatom obzirom na petoricu debitanata", istakao je Tumbaković.\nSelektor Crne Gore pohvalio je korektnu atmosferu na tribinama stadiona "Bilino polje" u Zenici, što je rijetkost u duelima reprezentacija država nastalih raspadom bivše SFR Jugoslavije.\n"Bila je fantastična atmosfera. Od početka sam bio pozitivno iznenađen kada smo izašli na teren. Domaći navijači su nam aplaudirali. Sve je bilo sjajno od našeg dolaska ovdje. Ovo je početak saradnje i vjerujem da ćemo uskoro igrati prijateljsku utakmicu gdje ćemo mi biti domaćini", dodao je Tumbaković.\nNarednu prijateljsku utakmicu Crna Gora igra protiv Slovenije 2. juna u Podgorici.


Rusija i Turska mogu zajedno da proizvode visokotehnološko oružje - Sputnjik Srbija\n02:07 27 Februar 2021\nRusija i Turska mogu zajedno da proizvode visokotehnološko oružje\n19:02 08.04.2019 (osveženo 21:38 08.04.2019) Preuzmite kraći link\nPredsednik Rusije Vladimir Putin je razgovarao sa ruskim kolegom Redžepom Tajipom Erdoganom o isporukama sistema S-400 i o vojno-tehničkoj saradnji između dve države.\nRuski lider je saopštio da je sa turskim kolegom razgovarao i o realizaciji ugovora o isporuci sistema S-400, kao i o drugim tekućim i perspektivnim projektima u okviru vojno-tehničke saradnje.\nErdogan Putinu: Što pre preći na trgovinu u rubljama i lirama\n„Vojno-tehnička saradnja Rusije i Turske ima perspektivu. Možemo zajednički da proizvodimo tehniku“, rekao je Putin.\nErdogan je saopštio da niko ne može da primora Tursku da odustane od kupovine S-400.\n„To je suvereno pravo države“, rekao je on.\nAnkara se nada da će izgradnja kopnenog dela gasovoda „Turski tok“ biti završena do kraja godine, rekao je Erdogan.\n„Znamo da je podvodni deo završen, izgradnja kopnenog dela se nastavlja. Nadamo se da će do kraja ove godine gradnja biti završena“, rekao je Erdogan na konferenciji za štampu na kraju razgovora sa ruskim liderom Vladimirom Putinom.\n„Turska ima mnogo ugovora na polju dostave gasa, ali daleko je od toga da svi ispunjavaju svoje ugovorene obaveze. Rusija ih stabilno ispunjava, po pitanju zapremine i cena“, rekao je Putin.\nŠto se tiče cena ruskog gasa, Ankara insistira na jednoj ceni, dok „Gasprom“ cenu ne formira po svojoj volji, već na osnovu cena na tržištu, objasnio je Putin.\n„Ovde postoje pitanja, problemi. Naši turski prijatelji insistiraju na jednoj komercijalnoj formi. ’Gasprom‘ predlaže drugo rešenje. Ipak, oni će naći rešenje. Mi ćemo ga tražiti i naći, jer nam je važno tursko tržište“, rekao je Putin.


Digitalna rešenja za bolji region\nZapadni Balkan je jedno tržište i zato su ujednačeni uslovi poslovanja ključni faktor za privlačenje investicija i privredni razvoj. BFC SEE je prvi program koji je omogućio repliciranje dobrih regulatornih rešenja i prepoznali smo ga kao platformu s velikim potencijalom za regionalnu saradnju\nE-građevinske dozvole, e-katastar, elektronski sistem za prijavu sezonskih radnika, onlajn fiskalizacija i certifikacija opština s povoljnim poslovnim okruženjem samo su neke od reformi koje su uspešno sprovedene ili je njihova realizacija u toku, a proistekle su iz razmene između zemalja zapadnog Balkana.\nMeđusobno preuzimanje dobrih praksi potrebno je i u oblastima unapređenja pozicije država jugoistočne Evrope na Doing business listi, ukidanja parafiskalnih nameta, regulisanja dozvola za rad, koncesija, javno-privatnih partnerstava i drugih, ocenjeno je na panelu „Digitalna rešenja za bolji region“, koji je održan u okviru WB6 Digitalnog samita.\n- Zapadni Balkan je jedno tržište i zato su ujednačeni uslovi poslovanja ključni faktor za privlačenje investicija i privredni razvoj. Certifikacija opština s povoljnim poslovnim okruženjem u jugoistočnoj Evropi – BFC SEE, prvi je program koji je omogućio repliciranje dobrih regulatornih rešenja i prepoznali smo ga kao platformu s velikim potencijalom za regionalnu saradnju. Regionalnu mrežu za povoljno poslovno okruženje koja sprovodi BFC SEE program i koju čine institucije i organizacije Hrvatske, BiH, Severne Makedonije, Crne Gore i Srbije potrebno je ojačati i proširiti uključivanjem novih članova – izjavio je menadžer GIZ Otvorenog regionalnog fonda za modernizaciju opštinskih usluga Peter Volf.\nPredsedavajuća Regionalne mreže i direktorka Zajednice jedinica lokalne samouprave Severne Makedonije Dušica Perišić istakla je da bi u BFC program trebalo uključiti i zemlje poput Rumunije, Mađarske i Slovenije jer će to doneti nova znanja za dobrobit celog regiona.\nDirektor Sektora za saradnju Delegacije EU u Srbiji Ingve Engstrom pohvalio je orijentaciju Regionalne mreže na razmenu reformi baziranih na digitalnim rešenjima jer informacione tehnologije omogućavaju brži ekonomski napredak kroz povećanje veština i znanja, ukidanje prepreka trgovini i jačanje konkurencije. Predstavnik Evropske investicione banke Pol Hiki istakao je potrebu većih investicija u IT infrastrukturu i razvoj e-usluga u cilju smanjenja administracije koja posebno otežava funkcionisanje malih i srednjih preduzeća.\nNa panelu je konstatovano da svaka od zemalja regiona ima da ponudi kvalitetnu elektronsku proceduru koju bi preuzele druge države u cilju regulatorne standardizacije i da je zato nužno u svakoj od njih formirati „centre znanja“. Institucionalna i sistemska podrška vlada država zapadnog Balkana dala bi dodatni impuls povezivanju i dijalogu i omogućila da BFC program preraste u Business Friendly Environment platformu za efikasnije sprovođenje reformi.\nPoslednjeg dana WB6 Digitalnog samita, izvršna direktorka NALED-a Violeta Jovanović predstavila je rezultate saradnje država regiona na razvoju i uspostavljanju elektronskih javnih usluga. Tom prilikom, govorila je o dostignućima Regionalne mreže za povoljno poslovno okruženje (BFC SEE) u razmeni uspešnih reformskih rešenja kao što su e-dozvole, e-katastar, e-sezonci, certifikacija opština po meri privrede.\n- U regionu postoje gotova digitalna reformska rešenja koja mogu da se prilagode i primene u svakoj od ekonomija zapadnog Balkana koja želi da prati standarde EU i sprovede konkretne reforme sledeći iskustvo i primer susednih zemalja. Pozivamo ekonomije u regionu i međunarodnu zajednicu na podršku BFC SEE mreži koja je spremna da se institucionalizuje i postane efikasna podrška liderima u u sprovođenju reformi zasnovanih na savremenim digitalnim rešenjima. Naša vizija je konkurentan region zapadnog Balkana koji se razvija kroz reforme bazirane na digitalnim rešenjima jer IT omogućava brži ekonomski napredak - istakla je Violeta Jovanović i dodala da umrežen region ispunjava zahteve Berlinskog procesa i dovodi Srbiju na vrata EU do 2025. godine.


Fajon: Sudstvo u Srbiji nije nezavisno - European Western Balkans\nAutor EWB 20. 12. 2017. 20. 12. 2017.\nBEOGRAD – Zbog odsustva dogovora o detaljnijoj agendi, po kojoj bi se vodile diskusije i o drugim važnim pitanjima, na šta navodno zbog potencijalnih kritika poslanika iz Evropskog parlamenta srpska strana nije pristala, ova tema će biti jedina tačka na agendi, što je prilično neobično za ovakva zasedanja, kaže u razgovoru za Danas Tanja Fajon, poslanica grupe socijalista i demokrata u Evropskom parlamentu, najavljujući svoj dolazak u Beograd, gde će u sredu i četvrtak zasedati Parlamentarni odbor za stabilizaciju i pridruživanje EU i Srbije.\n“Upravo vladavina prava i, naročito, pitanje slobode medija, jeste ono čemu posvećujem najviše pažnje u okviru funkcije izvestioca iz senke Evropskog parlamenta za Srbiju” , kaže Fajon.\n“Čvrsto verujem da kako Srbija napreduje na putu prema članstvu u Uniji, tako moraju da napreduju i nivo demokratije, poštovanje ljudskih prava i prostor slobode izražavanja. Jačanje civilnog društva je jedna od osnovnih koristi procesa približavanja EU” , naglašava Fajon.\nDanas: Srbija je nedavno otvorila još dva poglavlja u pregovorima o članstvu u EU, ali je zvanični Beograd očekivao otvaranje makar tri poglavlja do kraja 2017. Da li je nedovoljno angažovanje srpskih vlasti na reformi pravosuđa predstavljalo kočnicu za otvaranje još nekog poglavlja?\nTanja Fajon: Smatram da je napredak na području pravosuđa jedan od najvažnijih uslova za uspešno pregovaranje poglavlja 23 i 24. Međutim, mnogo važnije je da se situacija u sudstvu poboljša zbog državljana Srbije i zbog utvrđivanja vladavine prava. Prema mojim informacijama, sudski procesi u Srbiji traju veoma dugo, neke od veoma bitnih istraga nikada ne dobiju epilog i sve to ukazuje na odsustvo načela nezavisnosti sudstva i na prevagu interesa, a ne isključivo pravde i zakona. Društvo, u kome pravda ne važi podjednako za sve i u kome sistem pravosuđa građanima Srbije ne nudi zaštitu koju diktira zakon, udaljava se od osnovnih demokratskih vrednosti. A upravo približavanje EU i prihvatanje svih tih vrednosti bi trebalo da utvrdi vladavinu demokratije.\nDanas: Kako ocenjujete medijsku situaciju u Srbiji?\nFajon: U brojnim razgovorima sa predstavnicima civilnog društva u Srbiji čujem mnogo primedbi kada je u pitanju sloboda medija. Žale se na nepravedno finansiranje medija, gde oni koji su bliski vlastima dobijaju više, oni koji kritikuju manje ili smešne, simbolične sume, zbog čega su pre ili kasnije primorani da ugase svoj medij. U Evropskom parlamentu već godinama upozoravamo na ovaj problem, ali, nažalost, stiče se utisak da se situacija samo pogoršava, ne samo u Srbiji, već u celom regionu. Rad lokalnih medija je još veći problem usled nedostatka finansijskih sredstava i lokalnih vlasti u rukama vladajuće stranke. Tu je, naravno, i bezbednost novinara i ostvarivanje uslova koji bi im omogućili nesmetan istraživački rad. Nažalost, još uvek imamo otvorene predmete koji nisu razjašnjeni kada su u pitanju verbalne i fizičke pretnje novinarima, kao i njihova ubistva. Stvaranje uslova za nesmetan rad novinara i pluralizam medija, kao i omogućavanje podjednakog medijskog prostora bez obzira na kritike vlasti, predstavlja osnovu za funkcionisanje demokratije. Tokom predstojeće posete u Beogradu ću učestvovati na konferenciji o slobodi medija i bezbednosti novinara i jako me zanima iskustvo novinara i šta će imati da kažu o izazovima sa kojima se susreću u radu.\nDanas: Šta očekujete od naredne godine kada je reč o nastavku procesa pridruživanja Srbije Uniji?\nFajon: U Evropskoj uniji trenutno vlada ugodna klima kada je u pitanju proširenje na Zapadni Balkan. Ako smo na početku mandata Komisije pod vodstvom Junkera dobili jasnu poruku da tokom petogodišnjeg perioda neće biti novih članica i proširenja, onda sada, kada se polako bližimo kraju mandata, imamo jasne poruke o tome kako Brisel i dalje računa kako će se Uniji u dogledno vreme pridružiti zapadnobalkanske države. Za Srbiju, koja je zajedno sa Crnom Gorom najdalje u procesu pridruživanja Uniji, kao mogući datum za članstvo spominje se 2025. godina. Svi sa nestrpljenjem očekujemo Strategiju o proširenju, koju će Komisija objaviti početkom februara 2018. godine i koja će sadržati jasne, konkretne korake koje Srbija treba da uradi da bi se taj vremenski okvir ispunio. Ali ponavljam – mnogo važnije od samog usvajanja zakona i reformi jeste njihovo poštovanje i realizacija u praksi.\nDanas: Kako ocenjujete “unutrašnji dijalog” koji je u Srbiji o rešavanju kosovskog pitanja?\nFajon: Vest o početku unutrašnjeg dijaloga o Kosovu u Srbiji sam prihvatila kao jako pozitivnu stvar. Mislim da je takav dijalog nužno potreban da bi se na nivou čitavog društva sagledala realna situacija i da bi se dijalog o normalizaciji odnosa Beograda i Prištine završio najboljim mogućim rešenjem. Međutim, čula sam kritike da u dijalog nisu uključeni svi oni koji bi morali da budu, što svakako umanjuje njegov značaj. Rešenje kosovskog pitanja mora da bude takvo da obezbedi što bolji i normalniji život ljudima koji tamo žive i upravo to moraju da imaju na umu političari i iz Beograda i iz Prištine.\nDijalog Beograda i PrištinePoglavlje 23Poglavlje 24SrbijaTanja Fajon\nTrivan: Podrška Brisela za pitanja životne sredine\nMarija Stojanović 26. 03. 2018.


Jang: Vašington ne želi da podstakne nacionalistička osećanja u Srbiji\nKako se u Vašingtonu, pa i u Briselu gleda na ishod prvog kruga predsedničkih izbora u Srbiji i na pitanje statusa Kosova? Kolega Branko Mikašinović postavio je to pitanje saradniku Instituta za analizu i rešavanje konflikata na Univerzitetu Džordž Mejson, Devidu Jangu.\nJANG: Vašington se oglasio dosta šturim saopštenjim o prvom krugu predsedničkih izbora u Srbiji, naglašavajući formalnu stranu izbora, odnosno da su oni bili pravični i pošteni i da su protekli mirno. Jedan od razloga za takvo regovanje je da Vašington ne želi da podstakne nacionalistička osećanja u Srbiji uoči drugog kola izbora, nadajući se da da će Boris Tadić, kome je naklonjen, pobediti pobediti u drugom krugu.\nGLAS AMERIKE: Kakva reagovanja očekujete u slučaju pobede Borisa Tadića, odnosno Tomislava Nikolića?\nJANG: Ukoliko bi Nikolić pobedio, ovde se smatra da bi se Srbija u većoj meri okrenula prema Rusiji, pa i izolovala od zapada, a ako bi Tadić pobedio, zemlja bi ostala na kursu evropskih političkih i ekonomskih integracija. Ukoliko Tadić pobedi, mislim da će se obe strane, i zapad i istok, takmičiti za svoj uticaj u toj zemlji, što će biti u daleko većem interesu Srbije, kako u pogledu ulaska u Evropsku uniju, tako i radi realizacija daljih ekonomskih aspiracija i pomoći od obe strane - i Brisela i Moskve.\nGLAS AMERIKE: Kakva će, po vasem mišljenju biti dalja uloga SAD, Evropske Unije i Rusije u rešavanju budućeg statusa Kosova?\nJANG: Mislim da će nakon druge runde predsedničkih izbora u Srbiji zapad verovatno, ali ne i jednoglasno, podržati jednostrano proglašenje nezavisnosti Kosova, što će Rusija i Srbija odbaciti. Tada ćete imati dva paralelna razvoja dogadjaja: kako rešiti status Srba na severu Kosova i u srpskim enklavama, pogotovo ako oni ne prihvate novonastalu državu, i kako će se Kosovo uhvatiti u koštac sa srpskom blokadom isporuke električne energije i širim ekonomskim embargom. To će primorati Prištinu da se daleko više osloni na druge susedne zemlje, koje su i same u nezavidnoj ekonomskoj situaciji. Medjutim, mislim da će posledice blokade bili kratkoročne i da će se Kosovo prestrojiti i nastojati da se ekonomski osamostali. Što se političkih posledica tiče, mislim da će dugoročno gledano, Kosovo postati evropski i svetski presedan i dovesti do preispitivanja nekih fundamentalnih principa medjunarodnog prava.


Fudbaleri Bora pobednci turnira u znak sećanja na poginule radnike RTS-a | Ist Media\nObjavljeno 15. April 2013. at 20:30 piše Ist Media\nU uzbudljivom finalu ekipa Bor savladala je posle izvođenja penala ekipu iz Požarevca i trijumfovala u takmičenju grupe Gradovi na 14. Memorijalnom turniru u malom fudbalu „Igrajmo za 16″.\nPredstavnici šest ekipa grupe Gradova iz Kragujevca, Niša, Požarevca, Bora, Užica i Zrenjanina odali su počast ubijenim radnicima RTS-a 1999. godine polaganjem cveća na spomenik „Zašto” ispred zgrade RTS-a u Abardarevoj.\nProteklog vikenda u sali „Sport Eko” u Beogradu održana su polufinala i finala za najuspeššnije ekipe. Pobednici, ekipa iz Bora, slavili su posle izvođenja penala u finalu protiv ekipe Požarevac.\nPrvi put u dosadašnjoj istoriji Memorijalnog turnira „Igrajmo za 16″ mali fudbal u znak sećanja na 16 poginulih radnika RTS-a tokom NATO bombardovanja 1999. godine igrale su i brojne ekipe širom Srbije.\nPredlog Organizacionog odbora Memorijala „Igrajmo za 16″ da se takmičenje proširi i na ostale gradove, sa velikim odobravanjem i entuzijazmom prihvaćen je ove godine u Nišu, Kragujevcu, Požarevcu,. Boru, Užicu i Zrenjaninu, a mnogi su ovom prilikom se sećali i žrtava u svojim gradovima nastradalih tokom bombardovanja Srbije 1999. godine.


POLICIJE ŠVEDSKE I SRBIJE NASTAVLJAJU SARADNJU\nPotpredsednik Vlade Srbije i ministar unutrašnjih poslova Nebojša Stefanović i ambasador Švedske Jan Lundin potpisali su juče u Beogradu sporazume koji će omogućiti dalju stratešku saradnju srpske i švedske policije.\n- Naša dosadašnja saradnja je umnogome doprinela reformi srpske policije i učinila da ona bude prepoznata kao vredan i važan međunarodni partner u borbi protiv organizovanog kriminala, korupcije i svih drugih oblika kriminaliteta. Srbija je zemlja koja je jasno opredeljena za put ka Evropskoj uniji i usvajanje njenih vrednosti, te nam reforma Ministarstva, bazirana na švedskim modelima, i saradnji sa Švedskom može samo doneti veliku korist - rekao je Stefanović po potpisivanju sporazuma.\n- Ovi sporazumi omogućiće nastavak strateške saradnje sa švedskom policijom i razvoj srpskog Ministarstva unutrašnjih poslova. Posebno bih istakao Sporazum u oblasti vanrednih situacija koji će nam omogućiti da jedni drugim pomognemo i budemo oslonac u teškim vremenima prouzrokovanim elementarnim nepogodama - rekao je Stefanović.\n- Švedska snažno podržava srpski put ka Evropskoj uniji, naročito u ključnim poglavljima 23 i 24. I potpisani sporazumi su korak dalje u tom pravcu - rekao je Lundin.\n- U interesu je Evrope da Srbija stekne švedska iskustva u ovim oblastima, koja će joj olakšati dalji put ka evropskim integracijama. I ovo je švedska investicija u evropsku budućnost Srbije - rekao je Lundin.


Vučić: Kakve mape, kakve tačke?\n30. November, 00:26\nVučić: Kakve mape, kakve tačke? 0 Podijeli Podijeli na facebook Podijeli na twitter Podijeli na viber Pošalji na mail\n24.02.2019. / 14:43\nPredsednik Srbije Aleksandar Vučić odbacio je danas špekulacije nemačkih i prištinskih medija o nekakvim, navodno usaglašenim planovima, za rešenje kosovskog pitanja, pa i onih o kojima su pisali nemački, ali i mediji u Prištini.\n"Nema nikakvih mapa, nema ničega, jer ni ne razgovaramo. Kakvih 17 tačaka, nema nijedna tačka", rekao je Vučić.\n"Što je babi milo, to joj se i snilo", odgovorio je predsednik Srbije novinarima na pitanje o navodnom planu koje se tiče promene granica.\nOni koji to tvrde, dodao je, žele da iscepaju Srbiju na 17 delova.\n"Ne mogu svaki dan da odgovaram na njihove izjave i tvrdnje. To mi uzima mnogo energije. Ne razgovaramo sa njima, jer su uveli takse. Nema nikakvih mapa, nema ničega, jer ni ne razgovaramo. Kakvih 17 tačaka, nema nijedna tačka", poručio je on.\n'Mora da su to pisali Hašim Tači i Ramuš Haradinaj šta im je palo napamet. Neka škola bila", konstatovao je on.\nPosle nemačkog lista "Frankfurter rundšau", koji je objavio navodni plan o podeli Kosova koji su usaglasili EU i SAD, u suboru se u prištinskoj štampi pojavio sličan tekst, uz tvrdnju da iza takvog plana stoje SAD, Francuska i Rusija.\nPlan o podeli? Prištinski mediji objavili tačke


Radio BN | Mini rekao "zbogom" ručnim menjačima\nMini rekao "zbogom" ručnim menjačima\nMini trenutno razvija sledeću generaciju svojih osnovnih modela, uključujući hatch sa troja vrata i crossover Countryman.\nProizvodnja odlazećih generacija još uvek traje, ali je ovaj proizvođač odlučio da pojednostavi liniju za preostale mesece na proizvodnim trakama.\nProblemi u lancu snabdevanja naime primoravaju Mini da zaustavi proizvodnju automobila sa ručnim menjačem, navodi Motor1.\nBudući da se kriza mikročipova nastavlja i da drugi problemi takođe utiču na proizvodnju automobilske industrije, Mini želi da „osigura stabilnost proizvodnje“ i zadovolji rastuću potražnju za svojim proizvodima, izveštava britanski magazin Autocar.\nČini se da je ova odluka za globalna tržišta, a ne samo za Ujedinjeno Kraljevstvo. Za sada, Mini nije potvrdio da li će ovaj potez biti trajan ili samo privremen dok se nedostatak čipova ne ublaži.\n„Trenutne okolnosti, uključujući rat u Ukrajini i nestašicu poluprovodnika, izazivaju ograničenja u lancu snabdevanja širom globalne automobilske industrije“, naveo je Mini u saopštenju. „Da bismo obezbedili maksimalnu proizvodnju kako bismo zadovoljili sve veću potražnju, naša ponuda proizvoda treba da bude pojednostavljena. Ovo rešenje je najefikasniji način da se obezbedi stabilnost proizvodnje da bismo mogli da nastavimo da snabdevamo sve naše kupce novim Minijima.”\nAko se nedostatak čipova nastavi i tokom sledeće godine i kasnije, nećemo se iznenaditi ako novi Mini hatch i Countryman stignu samo kao modeli sa automatikom, barem na početku. Očekuje se da će oba vozila debitovati pre kraja ove godine i biće u prodaji tokom prvog kvartala sledeće godine.


Novi evropski komesar za proširenje: Cilj mi je da bar jedna zemlja postane članica EU kroz pet godina | Insajder\nNovi evropski komesar za proširenje: Cilj mi je da bar jedna zemlja postane članica EU kroz pet godina\nNovi evropski komesar za proširivanje Mađar Oliver Varheji danas je izjavio da mu je cilj da bar jedna zemlja sa Zapadnog Balkana postane članica EU do kraja njegovog petogodišnjeg mandata.\nOliver Varheji Foto: Wikipedia/Gabor Kovacs\n“Hteo bih da ohrabrim sve da se vrate u nacionalne parlamente i tamo deluju, jer inače te zemlje neće moći da nas uvere da će biti u stanju da kao članice učestvuju u Evropskoj uniji”, rekao je Varheji.\nZa EU je, po njegovim rečima, “nužno da te zemlje imaju zajedničko razumevanje, zajednički nacionalni minimun poimanja šta je to uključivanje u Evropsku uniju i da zato bar zajedno otklone razmoilaženja kad je reč o učlanjivanju u EU”.\nNapomenuo je da “datumi učlanjenja ipak jesu osetljivo pitanje” i da je za brže priključivanje kandidata sa Zapadnog Balkana bitno da se učvrste pravna država, demokratija i sloboda štampe kao temelj razvoja i delovanja za članstvo uz nužno funkcionalnu tržišnu ekonomiju.\nVarheji je rekao da nije stvar u tome da se “utvrđuju i posle menjaju rokovi, već da se obezbedi proces koji će do toga dovesti” i time odgovorio na pitanje poslanika kako EU može podstaći Srbiju i Crnu Goru da kroz tekuće pregovore brže krenu ka članstvu, recimo do 2025.godine.\nOn je objasnio da je neophodno da se u zemljama kandidata izgradi efikasna tržišna privreda “koja će raditi na naše i njihovo dobro”, što će ubrzati i približavanje tih zemalja članstvu u Uniji jer, kako je podvukao, bez ekonomskog napretka zemlje kandidati ne mogu napredovati na putu ka prijemu u EU.\n“Kad kandidati postignu rezultate, EU mora opipljivo uzvratiti”\nOliver Varheji je rekao da “nije mudro menjati metodologiju tokom pregovora o prijemu u članstvo” EU država-kandidata.\nOn je međutim ocenio da se “mogu uneti promene u metodologiju da bi ona postala ubedljivija i za kandidate i za članice Unije”, te da je moguće to sprovesti uporedo s unutrašnjim jačanjem i preuređenjem EU. Varheji je u izlaganju i razgovoru s poslanicima Evropskog parlamenta(EP) naglasio da je “promena metodologije jedno, a blokiranje pristupa drugo”.\nRekao je da se u takve promene mora uneti “znatno više snage i živosti”, tako da kad kandidati za prijem postignu rezultate, EU mora na to opipljivo uzvratiti.\nEvropski komesar je naveo da pored predloga Francuske za preustrojstvo proširivanja, ima i drugih, a da ni francuski predlozi ne dovode u pitanje prijem novih članica EU.


Rusija izašla iz Sporazuma o Haškom sudu zbog njegove nekompetentnosti - Sputnjik Srbija\n14:40 26 Februar 2021\nRusija izašla iz Sporazuma o Haškom sudu zbog njegove nekompetentnosti\n© REUTERS / Jerry Lampen\n15:37 16.11.2016 Preuzmite kraći link\nPredsednik Rusije Vladimir Putin potpisao je ukaz o povlačenju Rusije iz Sporazuma o Međunarodnom krivičnom sudu (MKS), samo dan nakon što je tužiteljka Haškog suda Fatu Bensuda u svom izveštaju navela da je prisajedinjenje Krima Rusiji zapravo objava rata Ukrajini i okupacija njene teritorije.\nKremlj je odluku Rusije da ne učestvuje u Rimskom statutu MKS objasnio nacionalnim interesima.\n„To je pozicija koju je zauzela zemlja rukovodeći se isključivo nacionalnim interesima“, rekao je portparol ruskog predsednika Dmitrij Peskov, dodavši da je izjednačavanje prisajedinjenja Krima Rusiji sa oružanim sukobom između Rusije i Ukrajine u suprotnosti sa realnošću.\n„Takva formulacija je u suprotnosti sa realnošću što se tiče naše pozicije, a što je još važnije sa pozicije za koju su se izjasnili građani Krima na referendumu, kada su donosili odluku o ulasku u sastav Rusije“, istakao je Peskov.\nŠto se tiče Donbasa, on je ponovio da je to građanski rat u Ukrajini i da je to unutrašnji ukrajinski sukob. Peskov je povlačenje Moskve iz Sporazuma MKS nazvao formalnošću, pošto „dejure Rusija nije bila pod nadležnošću tog suda“.\n„Vi znate da je dokument bio potpisan, ali nije ratifikovan“, dodao je.\nU preliminarnom izveštaju tužiteljke, objavljenom na sajtu MKS, navodi se da je sukob počeo „najkasnije 26. februara 2016. godine“, kada je Rusija angažovala vojsku „kako bi preuzela kontrolu nad delovima teritorije Ukrajine bez saglasnosti Vlade Ukrajine“.\n© Wikipedia / Hypergio\nRusija ne želi da učestvuje u radu Međunarodnog krivičnog suda\nU dokumentu se navodi i da je Rusija „preuzela Krim bez ijednog ispaljenog metka“, a da su ruski vojnici učestvovali u „uspostavljanju kontrole nad teritorijom, uključujući i ukrajinske vojne baze i vladina zdanja“. Fatu Bensuda je takođe navela da istražitelji suda aktivno pokušavaju da saznaju da li Rusija kontroliše oružane grupacije na jugoistoku Ukrajine.\nAko se dobije potvrdan odgovor na to pitanje, događaji u tom delu Ukrajine će biti priznati kao oružani konflikt uz učešće Rusije. Ruski eksperti smatraju da je ukaz predsednika Putina samo reakcija Moskve na kontroverzan izveštaj o Krimu i situaciji u Ukrajini.\n„Ništa novo se nije desilo. Rusija je potpisala statut pre 16 godina, ali još uvek ga nije ratifikovala. Stoga, u pravnom smislu status Međunarodnog krivičnog suda za Rusiju se nije promenio. Ukaz ruskog predsednika je zapravo samo reakcija Moskve na veoma kontroverzan izveštaj o Krimu i situaciji u Ukrajini, koji je objavio Međunarodni krivični sud“, kaže za Sputnjik donjecki politikolog i direktor Centra za evroazijske studije Vladimir Kornilov.\nOn ističe da su strani mediji izveštaj tužiteljke namerno prikazali kao odluku „Haškog tribunala o zločinima Rusije“, iako se radi o preliminarnoj istrazi i preliminarnom izveštaju.\n© Sputnik / Artjom Žitenev\nZašto je Krim Rusija, a Kosovo Srbija\n„Jasno je da će zapadne zemlje i Ukrajina protumačiti odluku Rusije kao pokušaj da ’izbegne odgovornost‘ za ono što se dešava u Ukrajini, ali trebalo bi imati u vidu da ni Ukrajina nije ratifikovala Rimski statut, jer, kako su to nedavno objasnili zvaničnici u Kijevu, to bi moglo da naškodi ukrajinskim vojnicima“, dodaje Kornilov.\nNa taj način, ističe ekspert, Ukrajina je indirektno priznala da su njeni vojnici počinili zločine na Donbasu.\n„Uzgred, iako sada svi govore o delu izveštaja koji je posvećen Krimu, izveštaj MKS je uglavnom posvećen sukobu u Donbasu i u njemu na nekoliko mesta piše da tužilac ima informacije da su u jugoistočnom delu Ukrajine ratne zločine počinile obe strane konflikta. Zato Ukrajina sada može da se buni, ali bi trebalo, za primer, da prva da ratifikuje Rimski statut“, zaključio je Kornilov.\nMeđunarodni krivični sud, sporazum\n14:38 „Nema para za Nadala“\n14:33 Erdogan: Smenom vlasti u Jermeniji treba da se bavi narod a ne vojska\n14:29 Sednica Saveta za nacionalnu bezbednost odložena za sledeću nedelju\n14:19 Rakić: Pupčanu vrpcu između Srbije i Srba niko ne može da preseče\n14:14 Hapšenje u Budvi: Privedena tri Danca i Crnogorac, nađeno oružje i eksploziv


U Austriji su počeli parlamentarni izbori na kojima će oko 6,4 miliona Austrijanaca odlučivati o budućem političkom kursu zemlje.\n"Vesti" u Austriji: Hajnc-Kristijan Štrahe se zalaže da narod dobije veća prava\nLider Slobodarske partije Austrije (FPO) Hajnc-Kristijan Štrahe zalaže se za više direktne demokratije u zemlji, kako bi se građanima omogućilo da više sami odlučuju o sudbini svoje zemlje i...\nVrh FPO u Moskvi\nKurc "menja dres"?\nKurc će biti najpoznatiji austrijski "preletač"!?\nLider Slobodarske partije Austrije Hajnc Kristijan Štrahe preko Fejsbuka ponudio je šefu austrijske diplomatije Sebastijanu Kurcu "azil" u njegovoj stranci, prenose agencije.\nZa autonomiju Srbima na Severu\nLider Slobodarske partije Austrije (FPO), Hajnc Kristijan Štrahe, istakao je da je ta stranka protiv nepravde i da je zbog toga digla svoj glas protiv NATO bombardovanja bivše Jugoslavije, kao i...\nŠtrahe: Mi smo protiv nepravde, zato i ne priznajemo nezavisnost Kosova!\nLider Slobodarske partije Austrije (FPO) Hajnc-Kristijan Štrahe istakao je da je ta stranka protiv nepravde i da je zbog toga digla svoj glas protiv NATO bombardovanja bivše Jugoslavije, kao i...\n"Srbi Austrije, glasajte za Hofera"\nSrpski pokret "Dveri" pozvao je Srbe koji žive i rade u Austriji sa pravom glasa da na predstojećim predsedničkim izborima u toj zemlji podrže kandidata Slobodarske partije Austrije Norberta...


Niš prvi u Srbiji po broju vakcinisanih protiv kovida, vakcinu primilo više od 15.000 ljudi, odnosno 4,2 odsto Nišlija\nGrađani mogu da se vakcinišu kineskom vakcinom, ali će sutra biti revakcinisani zdravstveni radnici koji su primili Fajzerovu vakcinu\nNadležni Doma zdravlja kažu da će tek nakon što 1.841 medicinski radnik bude revakcinisan Fajzerovom vakcinom, nju moći da prime i građani koji su se za nju prijavili\nNa jugu Srbije u prethodna 24 časa preminulo još sedmoro pacijenata, u Nišu i Kruševcu po dvoje i Vranju troje\nViše od 15.000 građana primilo je vakcinu protiv kovida 19 na sedam punktova u Nišu, što je najveći broj vakcinisanih u Srbiji u odnosu na broj stanovnika. Do sada je 4,2 odsto građana Niša vakcinisano protiv kovida.\nNišlije su do sada mogle da prime kinesku vakcinu, osim medicinskih radnika i korisnika Gerontološkog centra u Nišu koji su dobili Fajzerovu vakcinu, i koji će sutra biti revakcinisani. Nadležni Doma zdravlja kažu da je obezbeđeno 1.841 doza za revakcinacija zdravstvenih radnika Fajzerovom vakcinom, kao i da će tek posle toga tu vakcinu moći da prime oni građani koji su se za nju prijavili.\nInače, na jugu Srbije je u prethodna 24 časa umrlo još sedmoro pacijenata, po dvoje u Nišu i Kruševcu, dok je u Vranju premilo troje.\nU kovid objektima Кliničkog centra(KC) Niš, hospitalizovano je ukupno 220 pacijenata, kod 173 pacijenta je potvrđeno prisustvo koronavirusa.\nOd ukupnog broja hospitalizovanih, potvrđenih pacijenata, osmoro je priključeno na aparate za veštačku ventilaciju i nalaze se u jako teškom opštem stanju.\nU kovid bolnici u Кruševcu, trenutno je hospitalizovano 76 pacijenata, a kod 57 je potvrđeno da su pozitivni na virus korona.\nOd ukupnog broja hospitalizovanih, potvrđenih pacijenata, troje je priključeno na respiratore.\nU kovid bolnici u Leskovcu leči se 77 pacijenata, a za 39 je potvrđeno da su inficirani koronavirusom.\nU dve kovid bolnice u Vranju ukupno je hospitalizovano 116 pacijenata, a za 100 je potvrđeno prisustvo virusa.


Šta se dešava sa Srbima u Avganistanu\nU toku je evakuacija troje državljana Srbije iz Avganistana, javili su beogradski mediji. Istovremeno, otpravnik poslova u Ambasadi Srbije u Indiji Siniša Pavić... 17.08.2021, Sputnik Srbija\n„Za sada mogu da kažem da ima pomaka u dobrom smeru“, rekao je Pavić za Tanjug.Pavić je u ponedeljak rekao da je troje srpskih državljana, koji su tražili da budu evakuisani, dobro i da su iz Ambasade u Nju Delhiju u stalnom kontaktu sa njima.Kako navode „Novosti“, srpski državljani su od pada prestonice Avganistana bili smešteni na aerodromu u Kabulu.\nkoga briga, gde im je pa i bio mozak da idu tamo\nma potpuno nebitno, nisu vredni ni pomena\nU toku je evakuacija troje državljana Srbije iz Avganistana, javili su beogradski mediji. Istovremeno, otpravnik poslova u Ambasadi Srbije u Indiji Siniša Pavić je izjavio da su po tom pitanju ostvareni pomaci.\n„Za sada mogu da kažem da ima pomaka u dobrom smeru“, rekao je Pavić za Tanjug.\nPavić je u ponedeljak rekao da je troje srpskih državljana, koji su tražili da budu evakuisani, dobro i da su iz Ambasade u Nju Delhiju u stalnom kontaktu sa njima.\nKako navode „Novosti“, srpski državljani su od pada prestonice Avganistana bili smešteni na aerodromu u Kabulu.\n17 Avgust, 12:212\n17 Avgust, 13:25


Pomen Oliveru Ivanoviću u Beogradu i Kosovskoj Mitrovici - Politički.rs\nU Hramu Svetog Save u Beogradu danas je služen pomen ubijenom lideru Građanske inicijative “Sloboda, demokratija, pravda” Oliveru Ivanoviću, kome je prisustvovala premijerka Srbije Ana Brnabić. Pomen je služen i u Kosovskoj Mitrovici ispred prostorija GI SDP.\nBrnabić je ponovila da se Vlada Srbije „neće smiriti dok se ne istraži taj užasan zločin“, kao i da Priština opstruiše ceo proces.\n„To govori o ozbiljnostri istrage u Prištini i njihovim namerama… Da je Prištini bilo u interesu da nadje počinioca i nalogodavce, svakako bi i današnji epilog bio drugačiji“, rekla je Brnabić.\nPomen i u Kosovskoj Mitrovici\nViše desetina gradjana Kosovske Mitrovice okupilo se jutros nešto posle 8 časova na mestu gde je pre tri godine ubijen Ivanović, kako bi mu odali počast i zapalili sveću, javlja KoSSev.\nAktivista Dejan Nedeljković iz Kosovske Mitrovice naveo je da okupljanje ispred prostorija GI SDP treba da podseti Srbiju, institucije u Prištini i međunarodnu zajednicu da tri godine posle ubistva Ivanovića nalogodavci nisu poznati.\n„Mitrovica nikada neće biti slobodan grad dok ne saznamo ko su ubice Olivera Ivanovića i nalogodavci“, rekao je Nedeljković.\nBivši član GI SDP Marko Jakšić ocenio je da sve zainteresovane strane u pronalaženju počinioca i nalogodavca ubistva „rade na tome da se sam čin zaboravi“, zbog čega je važno što su se gradjani okupili, iako ne u velikom broju.\n„I ovo malo gradjana Kosovske Mitrovice i članovi njegove porodice će uvek iznova i iznova podsećati i Beograd i Prištinu i medjunarodnu zajednicu na strašno ubistvo koje se dogodilo na ovom mestu i tražiti da se sazna potpuna istina“, dodao je Jakšić.\nOn smatra da je malo verovatno da će se istina saznati „sve dok se u Srbiji ne promeni vlast“.\n„A onda očekujem da je to taj trenutak koji će nama omogućiti da saznamo ko su nalogodavci i ko su neposredni izvršioci ovog krivičnog dela i olakšati porodici da nadje kakav takav mir, iako će im Oliver nedostajati sve ovo vreme“, dodao je Jakšić.\nJutrošnjem obeležavanja godišnjice ubistva Ivanovića, pored poznanika, poštovaoca, kolega i prijatelja prisustvovala je i bivša Oliverova supruga Marina Ivanović.\nGradjani Kosovske Mitrovice treću godišnjicu ubistva Ivanovića obeležiće još jednom u toku dana, na poziv GI SDP. Godišnjicu će javne ličnosti i predstavnici opozicionih stranaka obeležiti i u Beogradu, ispred Crkve Svetog Marka, u 17 sati.\nTagged: ANA BRNABIĆ, KOSOVSKA MITROVICA, MILENA POPOVIĆ, OLIVER IVANOVIĆ, POMEN, UBISTVO


Grofovi se vraćaju na mapu američkog fudbala - Grofovi Novi Kneževac\nFleg seniori 0\nGrofovi se vraćaju na mapu američkog fudbala\nNakon pauze od dve sezone bez takmičarskih utakmica, Grofovi se vraćaju na mapu američkog fudbala.\nSredinom avgusta meseca otpočele su pripreme ekipe za debitantski nastup u seniorskoj fleg ligi (beskontaktna verzija američkog fudbala).\nTim će činiti igrači koji su i ranije aktivno igrali za Grofove, jedni se vraćaju iz drugih klubova gde su nastavili da igraju pod opremom, dok su drugi aktivirani iz „penzije“.\nIako su svi pretežno iskusni igrači sa velikim brojem odigranih utakmica, može se reći da je ekipa neiskusna s obzirom da se prvi put susreće sa pravilima flega.\nUkratko, u odnosu na američki fudbal na koji smo navikli, ovde će se igrati po turnirskom sistemu, 5 na 5, na terenu manjih dimenzija od redovnog, bez kontakta i sa određenim izmenama u pravilima, formacijama i kretnjama igrača.\nKako je ovo sve novo za svakog u klubu, na treninzima vlada odlična atmosfera, a igrači u glas poručuju:\nImamo još malo vremena do prvog turnira, trudićemo se da se što bolje, spremimo, pre svega da se upoznamo sa pravilima kako bi pružili dostojan otpor protivnicima. Ekipe sa kojima ćemo igrati su već imale prilike da osete čari flega pa ne želimo ništa da prognoziramo, osim da ćemo igrati srcem za Grofove, kao nekad. Radujemo se susretu sa starim poznanicima i protivnicima na terenu i nadamo se dobrim turnirima i gostoprimstvu.\nEkipe su geografski podeljene u dve grupe, (sever i jug) a nakon dva turnira po dve prvoplasirane ekipe iz obe grupe plasiraće se na treći, finalni turnir. Domaćini turnira biće naknadno određeni, a raspored prve faze takmičenja grupe Sever možete videti ispod.\nTurnir I – 02. Oktobar\n1. Indians Pastuvi\n2. Orlovi Grofovi\n3. Grofovi Indians\n4. Pastuvi Hawks\n5. Hawks Grofovi\n6. Indians Orlovi\n7. Orlovi Hawks\n8. Grofovi Pastuvi\n9. Pastuvi Orlovi\n10. Hawks Indians\nTurnir II – 16. Oktobar\n1. Pastuvi Indians\n2. Grofovi Orlovi\n3. Indians Grofovi\n4. Hawks Pastuvi\n5. Grofovi Hawks\n6. Orlovi Indians\n7. Hawks Orlovi\n8. Pastuvi Grofovi\n9. Orlovi Pastuvi\n10. Indians Hawks\nBorba za finalni turnir, Grofovi domaćini u Bečeju\nIako je prvobitno bio najavljen odmah nakon prvog turnira, usled manjih izmena u kalendaru takmičenja, drugi turnir\nFleg seniori 02.11.2017. Komentara: 0\nPorazi na startu desetkovanih Grofova\nNa prvom turniru SFLS odigranom u Inđiji u nedelju 14. oktobra, KAF Grofovi su zabeležili dva poraza uz jedan trijumf\nFleg seniori 16.10.2017. Komentara: 0\nPoker medalja na Balkan bowlu pred početak fleg lige\nNakon letnje pauze, jesenji deo sezone u okviru SAAF-a je rezervisan za juniorsku ligu pod opremom kao i takmičenja\nFleg seniori 13.10.2017. Komentara: 0\nDeja vu, sekunde ponovo kobne za Grofove\nNa održanom humanitarnom Trofeju Vojvodine, u Bečeju, ekipa Grofova nije uspela da se domogne medalje. Scenario\nFleg seniori 31.01.2017. Komentara: 0\nJedinstvena druga liga\nNovi poraz od Huntersa\nIvošević izabran za predsednika


Rusija u Savjetu bezbjednosti Ujedinjenih nacija neće prihvatiti rezoluciju zapadnih zemalja o Siriji, izjavio je zamjenik ministra spoljnih poslova Rusije Genadij Gatilov. "U ovom trenutku je rano govoriti o glasanju, jer se još održavaju konsultacije eksperata, a postoje dva prijedloga rezolucije - jedan je podnijela Rusija, a drugi Francuska i Maroko", rekao je Gatilov za Itar Tas.\nPrema njegovim riječima, francusko-marokanska rezolucija za Rusiju je neprihvatljiva iz mnogo razloga. "Rusija je više puta ponovila da je u Siriji neprihvatljiv libijski scenario i da će glasati samo za rezoluciju koja poziva na prekid nasilja", rekao je Gatilov.\nOn je dodao da Moskva neće dozvoliti da se Siriji uvedu sankcije, a isključeno je i bilo kakvo spoljno miješanje u unutrašnje stvari te države. "Takav stav nema samo Rusija, već i mnoge druge članice Ujedinjenih nacija", rekao je Gatilov.


Sugrađanka iz Koteža našla se noćas lice u lice sa lopovom - www.lobi-info.rs\nSugrađanka iz Koteža našla se noćas lice u lice sa lopovom\nMarija K. 16. septembra 2020., 09:07 6.1k Views\nPrema saopštenju UG Kotež, sinoć oko 01.30 čas posle ponoći, neko je pokušao da provali u stanove u ovom naselju, tačnij, u ulici Milana Zečara.\nNaša hrabra sugrađana je čula šuštanje i ustala da pogleda šta se dešava, te se našla licem u lice, preko prozorskog stakla sa muškarcem koji je preko terasa od prizemlja, došao do drugog sprata – stoji u objavi\nKada je lopov video da ga je komšinica ugledala, skakao je do prizemlja i uspeo da pobegne.\nSlučaj je prijavljen policijskoj stanici Borča, telefonom, odakle su rekli sugrađanima da će patrola doći da obiđe zgradu. Sugrađani ne znaju da li se to i desilo.\nOvo saopštenje UG KOtež je uputila sugrađanima kao upozorenje da budu oprezni.\nKako dodaju, u Kotežu će nastojati da istraju u svojoj borbi da dobiju policijsku stanicu i u ovom naselju.\nPrethodna objava Zbog pucanja cevi Padinska Skela od večeras bez vode, pripremite zalihe\nSledeća objava Danas zaprašivanmje komaraca sa zemlje u delovima Borče i Krnjače\nZbog pucanja cevi Padinska Skela od večeras bez vode, pripremite zalihe\nDanas zaprašivanmje komaraca sa zemlje u delovima Borče i Krnjače


NSinfo: Obezbeđen novac za uklanjanje divljih deponija u Vojvodini\nObezbeđen novac za uklanjanje divljih deponija u Vojvodini\nPokrajinski sekretarijat za poljoprivredu, vodoprivredu i šumarstvo uručio je ugovore vredne 11,5 miliona dinara za uklanjanja divljih deponija\ns obradivog, poljoprivrednog zemljišta u više opština u Vojvodini, čime će biti oslobođeno oko 17 hektara obradive površine.\nKako navode is sekretarijata, u osam lokalnih samouprava koje su dobile ta sredstva, biće uklonjeno blizu 20.000 kubnih metara otpada, a obradivo zemljište koje bude dobijeno tim procesom, moći će da se daje u zakup i da se tako ostvare prihodi.\nPotpisani su ugovori sa sedam lokalnih samouprava za dodelu sredstava za opremanje poljočuvarske službe, čija je ukupna vrednost veća od 15 miliona dinara, a od toga Pokrajinski sekretarijat učestvuje sa oko 7,5 miliona dinara.\nPotpisani su i ugovori o dodeli bespovratnih sredstava u vrednosti većoj od 120 miliona dinara za pošumljavanje, melioraciju degradiranih šuma, širenje mreže šumskih puteva i unapređivanje rasadničke proizvodnje.\nSredstva su ostvarila javna preduzeća Vojvodinašume, Nacionalni park Fruška gora, Institut za nizijsko šumarstvo i drugi.\nKoncipirane su i mere za povećanje šumovitosti u narednoj godini kojima su lokalne samouprave pozvane da se aktivnije uključe u procese pošumljavanja u svojim sredinama.\nizvor: Beta, foto: ilustracija\n... ap vojvodina, Novi Sad


POSLANICI TRAŽE PRECIZNE PODATKE IZ SKUPŠTINSKOG BUDŽETA\n07.04.2016. 15:20h Ažurirano: 07.04.2016. 15:20h\nOdbor za ekonomiju, finasije i budžet danas je vratio generalnom sekretaru Skupštine Siniši Stankoviću izvještaj o korišćenju novca parlamenta za prošlu godinu na doradu kako bi se dostavile poslanicima detaljne informacije o trošenju budžeta parlameta.\nTražili su precizne podatke za skoro svaku stavku iz skupštinskog budžeta.\n„Treba nam odgovor na pitanje zašto su izdvajanja za ugovore o djelu uvećana za 400 odsto, odnosno sa planiranih 30 hiljada na 233 hiljade. Zašto su ostale naknade uvećane za 500 odsto sa 30 na 150 hiljada? Šta su ostale naknade. Važno pitanje je da li je bilo premještanja novca na druge budžetske jedinice i ako jeste zašto. Bez ovih odgovora ne možemo usvojiti izvještaj“ istakao je nezavisni poslanik Damir Šehović.\nZoran Jelić (DPS) tražio je od Stankovića odgovor na pitanje da li je i kome Skupština prošle godine riješila stambeno pitanje.\n„Zanimljivo je da je za nabavku mobilnih telefona potrošeno 10,454 eura .Za koga su nabavljeni ti telefoni, po čijoj odluci i koje su marke. U javnosti su se pojavile informacije da jedan poslanik košta budžet 65 hiljada eura što nije tačno. Troškovi za jednog poslanika su maksimalno 20 hiljada godišnje. Javnost treba da zna ko pravi visoke troškove u parlametu i zašto“ kazao je Jelić, kome je problematično uvećanje stavke službenih putovanja za 23 odsto.\nAleksandar Damjanović (SNP) ocijenio je da je problematično što od sedam miliona koliko je budžet parlameta samo dva odsto (oko 140 hiljada) čine kapitalni izdaci.\n„Ako izuzmemo plate, sve ostalo su diskrecioni troškovi i oni se moraju rezati“ kazao je Damjanović.\nStanković je kazao da će pismeno dostaviti poslancima sve tražene podatke, te da je izvještaj rađen po metodologiji iz ranijih godina koja im nije bila problematična.\n„Na mobilne telefone nije potrošeno 10 hiljada, već je tako nazvana ta budžetska stavka. Tu su još i ajpedi i tableti. Ugovori o djelu su uvećani jer nijesmo završili sistematizaciju do septembra 2015. godine kako sam planirao“ rekao je Stanković.\nOn je kazao da ne odborava službena putovanja poslanicima, te da se zna da je to procedura koju on samo izvršava. Kazao je da nije saglasan ni sa odlukom o angažovanju stručnih konsultanata koju je usvojio Administrativni odbor, ali da je poštuje.\n"O tome da poslanik košta budžet 65 hiljada saznao sam iz medija. Mi te podatke nijesmo dali" rekao je Stanković.\nOdbor za ekonomiju finasije i budžet Crne Goreskupštinski budžet


7 dana ludih cena\nPočetna strana > Aktuelno > 7 dana ludih cena\nTehnomanija je i ove nedelje pripremila brojna iznenađenja svojim vernim potrošačima. Akcija pod nazivom „Sedam dana ludih cena“ počinje od 24.juna i traje do 1. jula uključuje popuste i do 50%, razne promocije i akcijske cene, kao i mnoga druga iznenađenja.\nIz ponude se izdvaja LG televizor 32 inča za 28.999 dinara, Philips aparat za brijanje 1.999 dinara,\nHP laptop 24.999 dinara i Vivax klima 25.990 dinara.\nPored toga, potrošače svakog dana očekuju i specijalni popusti za različite kategorije proizvoda - u sredu popust od 10% na sve frižidere, četvrtak popust od 20% na sve usisivače, petak 10% popusta na sve veš mašine, subota čak 20% popusta na kompletnu ugradnu tehniku. U nedelju i ponedeljak očekujte popust od 20% sve pegle, fenove, epilatore i brijače, a u utorak popust od 10% na sve klima uređaje.\nTehnomanija je vodeći prodajni lanac tehnike u Srbiji, sa najširim asortimanom kojeg čini 30.000 proizvoda 350 najvećih svetskih brendova, čija se prodaja vrši u 20 maloprodajnih objekata širom Srbije, kao i na internetu putem portala www.tehnomanija.rs. Da biste izvršili naručivanje, potrebno je da budete ulogovani.


Ivi Milenkovski je potrebna naša pomoć, za lečenje joj nedostaje 73 hiljade evra | NS Reporter\nDatum: 06 јула, 2020\nNOVI SAD – Borba petogorišnje Ive Milenkovski počela je prevremenim rođenjem, a nedostatak kiseonika tokom njenih najtežih dana, za posledicu je imao cerebralnu paralizu. Zahvaljujući jakoj volji, upornosti i vežbama koje svakodnevno radi kod kuće i na terapijama, Iva danas može da napravi nekoliko samostalnih koraka i šansu da sigurniji korak dobije u americi. Međutim, za tu operaciju i kasniji oporavak u Srbiji, njenoj porodici nedostaje oko 73 hiljade evra.\nDo danas, Iva je pobedila uređaje za reanimaciju, meningitis, oštećenje jetre, sepsu i brojne komplikacije koje su je pratile od rođenja, a uprkos pojačanom tonusu ekstremiteta, odnosno cerebralnoj paralizi i ne baš optimističnim prognozama lekara, ona je uspela da stane na noge. Šansa da poboljša to stanje u Americi košta 65.000 evra, a porodici je nakon toga neophodno još oko 8 hiljada evra za nastavak lečenja u Srbiji.\n“Neprijatelj ove dece je rast, što više rastu njima se tonus pojačava, tako da ste u jednom začaranom krugu, korak napred, pa nazad. Lekari iz Amerike garantuju da će se njeno stanje makar 50% popraviti, odnosno da će ona moći samostalno da hoda, da će moći da potrči, da hoda po svim podlogama u smislu trave, betona, da joj te neke stvari ne predstavljaju problem, tako da bi to za nas bio veliki napredak, i nadamo se da ćemo uspeti u tome”,rekla je Ninoslava Milenovski, Ivina mama.


Normalizacija odnosa - Blic Online\nU Atlantskom savetu SAD veruju da Beograd i Priština imaju istorijsku priliku da normalizuju odnose, što će, kažu, i jednima i drugima omogućiti da krenu napred, a izvršni potpredsednik te organizacije Dejmon Vilson, u razgovoru za Radio Glas Amerike, kaže da je - umereni optimista.\nSamit u Helsinkiju prvi korak ka normalizaciji odnosa Rusije i SAD\nKremlj se nada da će predstojeći samit ruskog i američkog predsednika, Vladimira Putina i Donalda Trampa, biti prvi korak ka normalizaciji odnosa dve zemlje, izjavio je danas pomoćnik ruskog predsednika Juri Ušakov.\nNormalizacija odnosa Beograda i Prištine je "trenutno najkomplikovaniji proces na Balkanu", izjavila je šefica Kancelarije EU u Prištini, Natalija Apostolova i dodala da je obema stranama potrebno stalno ohrabrenje međunarodne zajednice da bi postigle rešenje.\nMekalister: Pregovorima o pristupanju EU postepeno ka normalizaciji odnosa s Kosovom\nIzvestilac Evropskog parlamenta za Srbiju Dejvid Mekalister izjavio je da pregovaranje o pristupanju Srbije EU zahteva stalno kretanje prema boljim odnosima s Kosovom.\nDitman: Povezivanje mladih iz Beograda i Prištine ključno za normalizaciju odnosa\nAmbasador Nemačke u Srbiji Aksel Ditman i predstavnici Inicijative mladih za ljudska prava iz Srbije i Kosova ocenili su danas da su proces dijaloga i povezivanje mladih ključni za normalizaciju odnosa.\nTAČI SE NAŠAO UVREĐEN "Normalizacija odnosa ne ide iz Tirane već iz Prištine"\nNormalizacija odnosa Srba i Albanaca ne polazi iz Beograda ka Tirani, već iz Prištine ka ostalim teritorijama, rekao je kosovski predsednik Hašim Tači za prištinsku televiziju Klan Kosova.\nZaharova: Potrebno vreme za normalizaciju odnosa sa Turskom\nPortparol ruskog Ministarstva spoljnih poslova Marija Zaharova rekla je danas da će biti potrebno vreme da se normalizuju odnosi sa Turskom.\nUjedinjene nacije pozdravile su rad na normalizaciji odnosa Rusije i Turske, navodeći važnu ulogu tih zemalja u rešavanju sukoba u Siriji, saopštio je zvanični predstavnik generalnog sekretara UN Stefan Dižarik.\nĐurić: Tesko dostizna normalizacija odnosa Srba i Albanaca\nDirektor Kancelarije Vlade Srbije za KiM Marko Đurić ocenio je večeras da je "stalnom agresivnom retorikom", koja je vrlo često prikrivena, a nekada ni to, antisrpska od strane pojedinaca u Prištini, stvorena negativna društvena klima u kojoj je teško dostižna normalizacija odnosa Srba i Albanaca.\nImeri poručio Hanu: Normalizacija odnosa samo kada Srbija prizna Kosovo\nLider Samoopredeljenja Visar Imeri napisao je na svom nalogu na Fejsbuku, da je tokom sastanka evropskog komesara za susedsku politiku i pregovore o proširenju Johanesa Hana sa liderima kosovske vlade i opozicije, između ostalog, razgovarano i o dijalogu Beograda i Prištine.\nMustafa: Pronaći novi format razgovora o normalizaciji odnosa Beograda i Prištine\nPremijer Kosova Isa Mustafa izjavio je da će Kosovo zbog pokušaja Srbije da ometa učlanjenje Kosova u evropske i međunarodne organizacije i institucije ponovno razmotriti format razgovora o normalizaciji odnosa Beograda i Prištine.\nTurska i Izrael napreduju ka normalizaciji odnosa\nTurska i Izrael su, posle novih pregovora u četvrtak u Londonu, postigli napredak u normalizaciji odnosa a uskoro će finalizirati dogovor o obnavljanju diplomatskih veza, saopštilo je tursko Ministarstvo spoljnih poslova.\nPET DECENIJA NEPRIJATELJSTVA Obama putuje na Kubu kako bi normalizovao odose dve zemlje\nAmerički predsednik Barak Obama verovatno će sledećeg meseca posetiti Kubu, u svetlu nastojanja dve zemlje da normalizuju odnose posle pet decenija hradnoratovskog neprijateljstva.\nMihajlovićeva: Srbija će biti deo Evropske unije, ali će imati i dobre odnose sa Rusijom\nSrbija se opredelila da ide ka Evropskoj uniji ne samo na rečima, poglavlja su otvorena i plan Srbije je da do 2020. godine bude deo EU, a ne deo saveza bivših sovjetskih republika, izjavila je danas potpredsednica Vlade Srbije i ministarka građevinarstva, saobraćaja i infrastrukture Zorana Mihajlović.\nOTVARANJE POGLAVLJA 35 Obustava preporuke ako proces normalizacije sa Kosovom zaostaje\nU zavisnosti od toga kako bude napredovala normalizacija odnosa Srbije i Kosova, zavisiće i otvranje drugih pregovaračkih poglavlja Srbije sa EU.\nDrecun: Važna normalizacija odnosa sa Albancima na Kosovu\nPredsednik skupštinskog Odbora za Kosovo i Metohiju Milovan Drecun ocenio je danas da je neophodno obezbediti da srpski narod na KiM ima održivu perpektivu i sigurnu budućnost.\nJasno smo poslali poruku da smo za dalji napredak u normalizaciji odnosa Beograda i Pristine, a bez osnivanja zajednice srpskih opština taj napredak nije moguć, izjavio je danas direktor Kancelarije za KiM Vlade Srbije Marko Đurić.\nPavićević: Normalizacija se dešava svakog dana\nNormalizacija odnosa Beograda i Prištine dešava se svakog dana, poručio je danas oficir za vezu Vlade Srbije u Prištini Dejan Pavićević, istakavši da je važno da se taj proces odvija.\nKuba - pola veka izolacije\nTešku cenu platio je kubanski narod koji je više od pola veka bio pod sankcijama Sjedinjenih Američkih Država. Ipak, nisu klonuli duhom.\nRaul Kastro:Pred Kubom je duga i teška borba\nKubanski predsednik Raul Kastro je danas u parlamentu izjavio da je pred Kubom "duga i teška borba" pre nego što SAD ukinu ekonomski embargo, uprkos istorijskom sporazumu o obnavljanju diplomatskih odnosa koji su ove sedmice dve zemlje postigle.\nNormalizovani odnosi u AMSS\nNa sastanku menadžmenta Auto-moto saveza Srbije (AMSS) i predstavnika jednog dela radnika danas je potpisan sporazum koji definiše sve aspekte normalizacije odnosa u AMSS i u interesu je svih zaposlenih.\nJacenjuk želi normalizaciju odnosa sa Rusijom\nUkrajinski premijer Arsenij Jacenjuk izjasnio se juče u prilog normalizacije odnosa sa Rusijom.\nKuba prihvata predlog EU o normalizaciji odnosa\nKubanske vlasti prihvatile su predlog Evropske unije (EU) o pokretanju dijaloga za unapređenje odnosa, u cilju potpune normalizacije odnosa EU i Kube,izjavio je šef kubanske diplomatije Bruno Rodriges.


Jednakost polova: Da li su žene i devojke najbezbednije u Evropi? - Novinari Online\nPretnje i zlostavljanje, manje plate, manje prilika za posao i karijeru najveći su problemi sa kojima se suočavaju žene širom sveta. Jednak status u zdravstvenoj zaštiti, obrazovanju i ekonomskom osnaživanju i oblikovanje sopstvene budućnost zadaci su koja moderna društva moraju obezbediti svim ženama i devojkama.\nJednakost u Evropi\nDa je Evropa je među najbezbednijim i najjednakijim mestima na svetu za devojke i žene zaključak je analize trenutnog stanja u oblasti jednakosti polova u okvirima Evropske Unije, ali i u svetu.\n“Broj zaposlenih žena je dostigao istorijski visok nivo u okviru Evropske unije. Danas je sve više žena na pozicijama moći. To je nešto na šta smo ponosni. Ipak, to ne znači da bi uspehe trebalo da uzmemo zdravo za gotovo”, navodi se u saopštenju Evropske komisije povodom Međunarodnog dana žena.\nEvropska komisija poziva sve države članice da pokažu nultu toleranciju za govor mržnje i sve oblike nasilja i diskriminacije prema ženama jer posebno zabrinjava trivijalizacija seksističkog govora mržnje, pre svega na internetu, ali i u javnom dikursu.\nJednakost na radu\nMnoge od nejednakosti povezane su sa ženama na radu. Nova pravila EU kojima se uslađuje posao i život će omogućiti većem broju žena da rade, pošto porodicama da je priliku da organizuju poslovni i privatni život.\n“Otvoriće prilike za zaposlene žene i muškarce da podele obaveze na jednakim osnovama. Time će se povećati šansa za žene da pronađu radno mesto u skaldu sa svojim obrazovanjem i ambicijama. Otključavanje takvog potencijala bi bila najbolja moguća stimulacija za naše ekonomije.”\nJednakost u politici\n“Na predstojećim evropskim izborima, želeli bismo da vidimo više žena širom unije, ne samo na biračkim mestima, već i među uspešnim kandidatima. Komisija poziva i na veći broj žena na najvišem nivou EU institucija, uključujući i komesare. Ova komisija void kroz primer: danas imamo 9 komesarki, a imamo i gotovo 40 posto žena među menadžerima.”\nJednakost polova širom sveta\nEvropska unija želi da ubrza napore na postizanju jednakosti u različitima poljima svog spoljnog delovanja, kao deo implementacije ciljeva održivog razvoja Ujedinjenih nacija.\n“U celom svetu, ostajemo čvrsto posvećeni primeni akcija za borbu protiv svih vrsta nasilja protiv žena i devojaka, uključujući i one koje su pogođene ratom, siromaštvom ili izbeglištvom. Posvećeni smo tome da svim ženama i devojkama obezbedimo jednak status u zdravstvenoj zaštiti, obrazovanju i ekonomskom osnaživanju, kroz prilike da oblikuju svoju budućnost. Nikada nećemo prestati da se borimo za istinsku jednakost za sve u Uniji i van nje, kako bismo obezbedili da se postignuti napredak ne izgubi.”\nO ženama koje su promenile Niš pročitajte OVDE.\nPrethodni tekstLično Online: Razlika između udatih i neudatih žena i čemu podele\nSledeći tekstTreća sreća: Na leto sanacija bedema Tvrđave u Nišu


Rešavanje poslovnog izazova za Mlekaru Celeia d.o.o.\nU okviru predmeta Menadžment proizvoda, usluga i robnih marki, studenti bachelor programa Marketing, društveni mediji i odnosi s javnošću su tražili rešenja za poslovni izazov, koji je postavilo preduzeće Mlekara Celeia.\nAnalizirali su izabrani proizvod LCA bez šećera, i pripremili predlog alata tržno-komunikacionog kontakta sa ciljnom grupom. Predlagali su alate, koje bi Mlekara Celeia trebalo da upotrebi prilikom uspostavljanja kontakta sa ciljnom grupom potrošača – pacijenti sa dijabetesom, i tako kreiraju veću prepoznatljivost proizvoda kod te ciljne grupe.\nPrilikom traženja predloga rešenja poslovnog izazova, studente su usmeravali nosilac predmeta prof. dr. Tina Vukasović i predstavnica preduzeća, mr Aleksandra Zajc, vođa istraživanja i razvoja, koja je na predmetu izvela i zanimljivo gostujuće predavanje.\nIzabrani zadaci, sa predloženim rešenjima su posredovani Mlekari Celeia, u kojoj su bili veoma zadovoljni kvalitetom zadataka i idejama studenata.


Percepcija bezbednosti stanovnika romskih naselja opštine Zvezdara - Mreža Žene protiv nasilja\nSnežana Burić - DAJE, Valery Perry - OSCE i Nada Đuričković - DAJE (Fotografije: Medija centar, Beograd)\nRomski centar za žene i decu DAJE iz Beograda sproveo je istraživanje o stanju bezbednosti u 4 romska naselja na teritoriji opštine Zvezdara: Veliki Mokri Lug, Mali Mokri Lug, Orlovsko naselje i Bosutska. U istraživanju je učestvovalo 120 ispitanica i ispitanika iz pomenutih četiri naselja.\nIstraživanje je između ostalog imalo za cilj da utvrdi karakteristike domaćinstva u odnosu na osnovne životne uslove važne za bezbednost.\nIz rezultata vidimo da većina ispitanih poseduje struju, pijaću vodu i fiksni telefon, dok su dve trećine ispitanih priključeni na javnu kanalizacionu mrežu ili propisno izgrađenu septičku jamu, a grejanje ima svega petina ispitanih.\nIstraživanjem je obuhvaćeno i iskustvo Romkinja i Roma u kontaktu sa javnim službama relevantnim za bezbednost, u odnosu na raspoloživu infrastrukturu, socijalne karakteristike – prisustvo neofašističkih, kriminogenih grupa i drugo.\nTreba uzeti u obzir da su ova četiri naselja, od ukupno 16 romskih naselja u Beogradu, najrazvijenija po pitanju infrastrukture i uslova života. Zato će Romski centar za žene i decu DAJE iz Beograda nastojati da u budućnosti istraživanjem obuhvati i ostala naselja kako bi život Roma i Romkinja u Beogradu bio objektivnije prikazan.


U 6 BW 772\n8X2 2UB A\nM 4 I 5 SU3\nNajveći događaj industrije nameštaja i drvne industrije u ovom delu Evrope na preko 60.000 m2 u 10 hala predstavio je više od 520 izlagača iz više od 45 zemalja. Zbog povećanog interesovanja izlagača i rasta manifestacije u svim parametrima, ove godine izlagački prostor proširen je na tri nove hale: 7, 8 i 9.\nUz prisustvo značajno većeg broja poslovnih posetilaca iz inostranstva i učesnika iz oblasti dizajna i arhitekture, manifestaciju je obišlo 58.311 posetilaca.\nSajam nameštaja je kroz definisane tematske i programske celine prikazao najsavremenija rešenja u oblasti proizvodnje nameštaja iz regiona i cele Evrope i omogućio uspostavljanje poslovnih kontakata između svih učesnika.\nSajam je okupio velike, renomirane kompanije iz Italije, Švajcarske, Francuske, Španije… i uz premijerno učešće značajnih svetskih kompanija i brendova “Vitra”, “Elica”, “Mattiazzi”, “LaCividina”, “Forestier”, “Petite Friture”, “Mobles 114” i “Emko”, postignut je iskorak u kvalitetu i potvrđena reputacija neprikosnovenog regionalnog centra.\nVeć drugu godinu za redom Sajam nameštaja predstavio je dizajnersku celinu “Design Talks”, popularan segment razgovora sa dizajnerima i arhitektama, kao jedinstvenu priliku da se čuju diskusije o svim relevantnim temama i smerovima u kojima se kreće industrija nameštaja, između vodećih imena u sferi industrije nameštaja iz svih delova Evrope.\nPriliku da se predstave javnosti dobili su i mladi, još nedovoljno afirmisani dizajneri, na Izložbi mladih dizajnera, specijalan događaj promovisao nove autore i sveža rešenja i igra bitnu ulogu u povezivanju svih aktera koji učestvuju u stvaranju kvalitetnog proizvoda i relevantnog tržišta.\nNagradu Zlatni ključ, najinovativnijim i najuspešnijim izlagačima na 55. Beogradskom sajmu nameštaja, dodelio je internacionalni žiri. Ove godine Beogradski sajam je ustanovio novu nagradu Sajamski ključ, koja je dodeljena izlagačima koji su na poseban način istakli svoj proizvodni program i sajamski nastup.\nSajam nameštaja 2017 je prikazatelj nastavka privrednog uspona domaće industrije nameštaja, a sve veći broj zainteresovanih kupaca i distributera optimistični su nagoveštaj daljeg rasta ove privredne grane i etabliranja robne marke Made in SERBIA.\nTekst i foto: Sajam namestaja 2017


Centri za zdravo starenje - Istinomjer\nCentri za zdravo starenje\nU naredne tri godine (…) nastavit će se širenje mreže centara za zdravo starenje (…).\nKada je mandatni period 2016 – 2020 započeo, u Općini Novo Sarajevo već su postojala dva Centra za zdravo starenje i to u naseljima Hrasno i Velešići, a nakon što u prve dvije godine mandata nije bilo aktivnosti na širenju mreže ovih centara, prema Budžetu za 2019. godinu, planirano je 140 hiljada KM za adaptaciju prostorija Centra za zdravo starenje u naselju Čengić Vila. Pomenuta sredstva zadržana su i u Rebalansu Budžeta Općine Novo Sarajevo.\nPočetkom novembra 2019. godine, javnost je obaviještena da je u toku izvođenje radova na adaptaciji prostorija budućeg Centra za zdravo starenje Čengić Vila u ulici Džemala Bijedića.\nTrenutno se radi na skidanju postojećih podnih obloga-parketa i pločica, a nakon čega će se izvesti rušenje pregradnih zidova i zidanje novih, kao i ostali ugovoreni radovi. U prostoru koji je u vlasništvu Općine Novo Sarajevo, osim građevinsko-zanatskih i instalaterskih radova, planirano je uređenje i opremanje enterijera. Ukupna vrijednost ugovorenih radova i opreme je oko 140.000 KM. Radove izvodi firma INTER-COM d.o.o. Zenica\nSaopćenje, Općina Novo Sarajevo, 7. novembar 2019.\nPomenuti Centar zvanično je otvoren 28. februara 2020. godine, čime je mreža ovih centara u Općini Novo Sarajevo proširena sa dva na tri Centra za zdravo starenje. Tom prilikom je načelnik Općine Novo Sarajevo, Nedžad Koldžo istakao da je u planu i četvrti Centar u naselju Grbavica.\nOpćina Novo Sarajevo nastavit će brinuti o svojim penzionerima, a ovo je jedan od načina kako da njihovu svakodnevnicu upotpunimo i učinimo ljepšom, s toga je u planu uspostava i četvrtog Centra za zdravo starenje u naselju Grbavica.\nNačelnik Općine Novo Sarajevo, Nedžad Koldžo, 28. februar 2020.


Susret Obame i Putina u junu, pa u septembru\nAmerički predsednik Barak Obama sastaće se s ruskim kolegom Vladimirom Putinom u septembru na samitu G20, koji će biti održan u Rusiji, saopštila je Bela\nRanije je najavljeno da će se Obama i Putin sresti na samitu G8 u junu u Severnoj Irskoj, a susret u septembru biće drugi ove godine, navodi Rojters.\nNajava susreta dva predsednika u septembru usledila je nakon što je savetnik američkog predsednika Baraka Obame za bezbednost Tom Donilon u ponedeljak razgovarao s Putinom i lično mu uručio poruku američkog predsednika.\nU saopštenju Kremlja se ne navode detalji o sadržini poruke, ali je Putinov savetnik za spoljnu politiku Jurij Ušakov rekao da je reč o arsenalu nuklearnog oružja, protivraketnoj odbrani i poboljšanju bilateralne trgovine.\n"Poruka je napisana veoma konstruktivnim tonom i sadrži niz sugestija o daljem produbljavanju našeg bilateralnog dijaloga i saradnje. O nekim idejama se već ranije razgovaralo, ali ima i novih elemenata koje će naša zemlja proučiti vrlo brzo i pružiće adekvatan odgovor", kazao je on.\nI Bela kuća je ocenila ove razgovore kao "sveobuhvatne i konstruktivne", prenosi Tanjug.


Rukometašice Srbije protiv Turske počinju kvalifikacije za Evropsko prvenstvo - Izazov\nRukometašice Srbije protiv Turske počinju kvalifikacije za Evropsko prvenstvo\nRadio-televizija Srbije\t 5. oktobra 2021. 17:37\n"Sve ide po planu, devojke dobro rade, tako da sam baš zadovoljan. Niko se ne sme potcenjivati, ali mislim da je kvalitet na našoj strani", izjavio je selektor ženske rukometne reprezentacije Srbije Uroš Bregar uoči starta kvalifikacija za Evropsko prvenstvo.\n"Utakmicu koja nas očekuje moramo da shvatimo ozbiljno i da igramo dobru odbranu. Ako igramo dobru odbranu očekujem da rezultat neće biti problem", rekao je selektor Bregar.\nJovana Stojiljković smatra da je Srbija favorit i dodaje.\n"Utakmice sa Turskom i Islandom su mečevi sa ekipama koje konstantno rade i napreduju. Zaista nam znači podrška publike, pogotovo što je ovde u Zrenjaninu uvek dobra atmosfera", izjavila je Stojiljković.\nAna Kojić ističe da su sve rukometašice posvećene kako bi se što bolje uigrale, s obzirom na to da je došlo do smene generacija.\n"Reprezentacija Turske važila je za selekciju lošijeg kvaliteta, ali smatram da je sada mnogo bolja nego ranije. Turska sada ima Kastamonu, ekipu koja igra u Ligi šampiona, još nekoliko ekipa koje su podigle kvalitet, dosta stranih igrača odlazi da igra tamo. Potrebno je ozbiljno da uđemo u meč, pogotovo što smo i mi sada imamo mlađu ekipu i nismo uigrane. Može da se očekuje jedna uzbudljiva utakmica, ali verujem da ćemo mi to odraditi kako treba, uz dobru atmosferu i domaći teren", rekla je Kojić, koja je prošle sezone igrala za tursku Kastamonu.\nPobeda vaterpolista Novog Beograda u derbiju protiv Radnicko\nPobeda vaterpolista Zvezde u Savoni, još korak do Lige šampiona\nDOKUMENTARAC O MAĐARSKOM DRIM TIMU: Naše komšije žele da snimaju film…